open-index/open-wikipedia-markdown huggingface dataset:
ആയുഷ് വകുപ്പ് (കേരളം)

ആയുർവേദം, യോഗ, പ്രകൃതിചികിത്സ, യുനാനി, സിദ്ധ, ഹോമിയോപ്പതി എന്നീ പുരാതന ചികിത്സാ സമ്പ്രദായങ്ങളെ എകോപിപ്പിച്ചുകാണ്ട് കേരള സർക്കാർ 2015 ഓഗസ്റ്റ് 5-നു രൂപീകരിച്ച പുതിയ വകുപ്പാണ് **ആയുഷ് വകുപ്പ്** (AYUSH Department) . കേരളത്തിന്റെ ഈ പുരാതന ചികിത്സാ സമ്പ്രദായങ്ങളെ വികസിപ്പിക്കുന്നതിനും ഇവയുടെ പ്രാധാന്യം ലോകത്തിനു മുമ്പിൽ അവതരിപ്പിക്കുന്നതിനും വേണ്ടിയാണ് വകുപ്പ് രൂപീകരിച്ചത്. മുഖ്യമന്ത്രി ഉമ്മൻ ചാണ്ടിയാണ് വകുപ്പിന്റെ ഉദ്ഘാടനം നിർവ്വഹിച്ചത്. ഇതോടെ കേരളത്തിലെ 23 മെഡിക്കൽ കോളേജുകളും 160 സർക്കാർ ആശുപത്രികളും 2180 ഡിസ്പെൻസറികളും 35 സബ്സെന്ററുകളും ആയുഷ് വകുപ്പിനു കീഴിൽ പ്രവർത്തിക്കും. 

വകുപ്പിന്റെ ആസ്ഥാന മന്ദിരമായ ആയുഷ് ഭവൻ തിരുവനന്തപുരത്തെ ആയുർവേദ ആശുപത്രിക്കു സമീപം നിർമ്മിക്കും. ആയുഷ് ഭവന്റെ തറക്കല്ലിടൽ ചടങ്ങ് ഉദ്ഘാടനം ചെയ്തതും മുഖ്യമന്ത്രി ഉമ്മൻ ചാണ്ടിയാണ്.  ഇന്ത്യയിൽ ആയുഷ് വകുപ്പ് രൂപീകരിക്കുന്ന മൂന്നാമത്തെ സംസ്ഥാനമാണ് കേരളം.  ഹിമാചൽ പ്രദേശും രാജസ്ഥാനുമാണ് ഇതിനുമുമ്പ് ആയുഷ് വകുപ്പ് രൂപീകരിച്ച മറ്റു സംസ്ഥാനങ്ങൾ.. ആരോഗ്യം,കുടുംബക്ഷേമം വകുപ്പുകൾ കൈകാര്യം ചെയ്യുന്ന വി. എസ്. ശിവകുമാറാണ് നിലവിൽ ആയുഷ് വകുപ്പും കൈകാര്യം ചെയ്യുന്നത്. (2015 ഓഗസ്റ്റ് പ്രകാരം).. 

ആയുഷ് ചികിത്സ സമ്പ്രദായങ്ങൾ തികച്ചും അശാസ്ത്രീയമായ കപടശാസ്ത്രം ആണെന്നും, ഇതുകൊണ്ട് ആരോഗ്യ മേഖലയ്ക്ക് കാര്യമായ പ്രയോജനം ഒന്നുമില്ലെന്നും, ഇതിനുവേണ്ടി പൊതു ഖജനാവിലെ പണം ദുരുപയോഗം ചെയ്യുന്നത് ശരിയായ രീതിയല്ലെന്നും വിമർശകർ ആരോപിക്കുന്നു. എല്ലാവർക്കും ശാസ്ത്രീയമായ ചികിത്സ ഉറപ്പാക്കാൻ സാധിക്കാത്ത ഇന്ത്യ പോലൊരു രാജ്യത്ത് ഇത്തരം ചികിത്സകളെ സർക്കാർ പ്രോത്സാഹിപ്പിക്കുന്നത് ഒഴിവാക്കേണ്ടതാണ് എന്നാണ് ചിലർ ചൂണ്ടിക്കാട്ടുന്നത്. മുൻനിര വികസിത രാജ്യങ്ങൾ ഒന്നും തന്നെ പൊതു ആരോഗ്യ സംവിധാനങ്ങൾ ഇത്തരം ചികിത്സ നൽകുന്നില്ല എന്നതും ഇവിടെ ചൂണ്ടിക്കാട്ടുന്നു.

## '''പേരിനു പിന്നിൽ'''
ആയുഷ് (AYUSH) എന്നത് ആയുർവേദം, യോഗ,പ്രകൃതിചികിത്സ, യുനാനി, സിദ്ധ, ഹോമിയോപ്പതി എന്നീ ചികിത്സാ സമ്പ്രദായങ്ങളെയാണ് പ്രതിനിധീകരിക്കുന്നത്. .

## '''ലക്ഷ്യങ്ങൾ'''
*കേരളത്തിൻറെ തനതു ചികിത്സാ സമ്പ്രദായങ്ങളെ ലോകത്തിനു മുമ്പിൽ അവതരിപ്പിക്കുക.

*ആയുഷ് ചികിത്സാ സൗകര്യങ്ങളുള്ള മെഡിക്കൽ കോളേജുകളും ഡിസ്പെൻസറികളും സ്ഥാപിക്കുക.

*ഔഷധങ്ങളുടെ ഗുണനിലവാരവും ലഭ്യതയും ഉറപ്പുവരുത്തുക.

*ഔഷധ സസ്യങ്ങളിൽ നിന്നും പുതിയ മരുന്നുകൾ നിർമ്മിക്കുക.

*ഔഷധ മരുന്നുകൾ ലോക വിപണിയിലെത്തിക്കുക വഴി കേരളത്തിൻറെ സമ്പദ്‌വികസനം.

*പാർശ്വഫലങ്ങളില്ലാത്ത ചികിത്സയും ജീവിതശൈലീരോഗങ്ങളുടെ നിയന്ത്രണവും.

*രോഗപ്രതിരോധ ചികിത്സാ മേഖലയെ ശക്തിപ്പെടുത്തുക.

*ആയുഷ് ചികിത്സാരീതികളെ സംബന്ധിച്ച വിദ്യാഭ്യാസ മേഖലയുടെ നിലവാരമുയർത്തുക.

## '''അവലംബം'''

വർഗ്ഗം:കേരള സർക്കാറിന്റെ വകുപ്പുകൾ
വർഗ്ഗം:കേരള സർക്കാർ വകുപ്പുകൾ
അറ്റോ-

**അറ്റോ-**  അളവുസമ്പ്രദായത്തിലെ ഏകക പൂർവ്വപ്രത്യയം ആണിത്. 10−18 അല്ലെങ്കിൽ 0.000000000000000001 ആണിത്. ഇതിന്റെ പ്രതീകം a ആകുന്നു. ടെറ എന്നത് ഡാനിഷ് വാക്കായ,atten ൽ നിന്നും ഉണ്ടായതാണ്.പതിനെട്ട് എന്നാണ് ഇതിന്റെ അർഥം. 12th General Conference on Weights and Measures (CGPM)ൽ ആണ് **അറ്റോ-**  എസ് ഐ യൂണിയറ്റായി വന്നത്. 

ഇതിന്റെ ഉപയൊഗത്തിന്റെ ഉദാഹരണങ്ങൾ :
*എച്ച് ഐ വി-1 വൈറസിന്റെ ഭാരം ഏതാണ്ട് 1 x 10−18 kg or 1 x 10−15 g, ആകുന്നു. ഇത്, 1 എഫ് ജി  അല്ലെങ്കിൽ 1000 അറ്റോ ഗ്രാം എന്നോ എഴുതാം. 

വർഗ്ഗം:അളവുകൾ - അപൂർണ്ണലേഖനങ്ങൾ
ദേശീയ കൈത്തറി ദിനം

thumb | 200px | right | പരമ്പരാഗത കൈത്തറി യന്ത്രം ഉപയോഗിക്കുന്ന ആസാമീസ് നെയ്ത്തുകാരി
കൈത്തറി-നെയ്ത്തുവ്യവസായത്തെ പ്രോത്സാഹിപ്പിക്കുന്നതിനും നെയ്ത്തുകാരുടെ പ്രാധാന്യത്തെപ്പറ്റി ബോധവൽക്കരണം നൽകുന്നതിനുമായി ഇന്ത്യയിൽ ഓഗസ്റ്റ് 7-ആം തീയതി **ദേശീയ കൈത്തറി ദിനം** (National Handloom Day) ആയി ആചരിക്കുന്നു. 2015-ലെ ഓഗസ്റ്റ് 7-ആം തീയതിയാണ് ആദ്യത്തെ ദേശീയ കൈത്തറി ദിനം ആചരിക്കപ്പെട്ടത്. പ്രധാനമന്ത്രി നരേന്ദ്ര മോദിയാണ് ചെന്നൈയിൽവച്ച് ആദ്യ കൈത്തറി ദിനത്തിനു തുടക്കം കുറിച്ചത്. 1905 ഓഗസ്റ്റ് 7-നു കൊൽക്കത്തയിൽ സ്വദേശി പ്രസ്ഥാനം ആരംഭിച്ചതിന്റെ ഓർമ്മയ്ക്കാണ് ഈ ദിവസം ദേശീയ കൈത്തറി ദിനമായി ആചരിക്കുവാൻ തീരുമാനിച്ചത്. കൈത്തറി ഉൽപന്നങ്ങളുടെ ഗുണമേൻമ ഉറപ്പുവരുത്തുവാനായി 'ഇന്ത്യ ഹാൻഡ്‌ലൂം മുദ്ര' പതിക്കുന്ന രീതിക്കും തുടക്കം കുറിച്ചതും 2015 ഓഗസ്റ്റ് 7-നായിരുന്നു.

## ചരിത്രം
കൈത്തറി നെയ്ത്തുകാർ വസ്ത്രങ്ങൾ കൈകൊണ്ട് നെയ്തെടുക്കുകയാണ് ചെയ്യുന്നത്.ഒരു സാരി നെയ്യുവാൻ ഒരു നെയ്ത്തുകാരന്റെ കുടുംബം മുഴുവൻ ഏതാനും മാസങ്ങളോളം അധ്വാനിക്കേണ്ടി വരാറുണ്ട്.ഇത്രയേറെ അധ്വാനിച്ചിട്ടും നെയ്ത്തുകാർക്കു തങ്ങൾ അർഹിക്കുന്ന പ്രതിഫലമോ പ്രാധാന്യമോ ലഭിച്ചിരുന്നില്ല.അതിനാൽ തന്നെ നെയ്ത്തുവ്യവസായം ജീർണ്ണാവസ്ഥയിലേക്കു പ്രവേശിച്ചു. ഇന്ത്യയിൽ ഉപയോഗിക്കപ്പെടുന്ന വസ്ത്രങ്ങളിൽ വെറും 15% മാത്രമാണ് കൈത്തറിയാൽ നിർമ്മിക്കപ്പെടുന്നത്.ഇത്തരമൊരു സാഹചര്യത്തിൽ നെയ്ത്തുകാർക്ക് അർഹിക്കുന്ന പ്രാധാന്യവും പ്രതിഫലവും ലഭ്യമാക്കുന്നതിനായി ഭാരത സർക്കാർ 2015 മുതൽ എല്ലാ വർഷവും ഓഗസ്റ്റ് 7-ആം തീയതി ദേശീയ കൈത്തറി ദിനമായി ആചരിക്കുവാൻ തീരുമാനിച്ചത്.

## ലക്ഷ്യങ്ങൾ
* കൈത്തറി വ്യവസായത്തെ ശക്തിപ്പെടുത്തുക
* രാജ്യത്തെ ഗുണമേൻമയുള്ള കൈത്തറി ഉൽപന്നങ്ങളെ ആഗോളവിപണിയിൽ ലഭ്യമാക്കുക.
* നെയ്ത്തുകാർക്ക് അർഹിക്കുന്ന പ്രാധാന്യവും പ്രതിഫലവും പ്രോത്സാഹനവും നൽകുക.
* കൈത്തറി വ്യവസായത്തിൻറെ പ്രാധാന്യത്തെപ്പറ്റി ജനങ്ങളിൽ അവബോധം സൃഷ്ടിക്കുക

## ഇന്ത്യ ഹാൻഡ്‌ലൂം മുദ്ര
2015 ഓഗസ്റ്റ് 7-ലെ ആദ്യ ദേശീയ കൈത്തറി ദിനത്തോടനുബന്ധിച്ച് കേന്ദ്ര ടെക്സ്റ്റൈൽസ് മന്ത്രാലയത്തിൻറെ നിയന്ത്രണത്തിൽ നൽകുന്ന **ഇന്ത്യ ഹാൻഡ്‌ലൂം മുദ്ര** (India handloom mark) ^ അവതരിപ്പിക്കപ്പെട്ടു. കൈത്തറി ഉൽപന്നങ്ങളുടെ ഗുണമേൻമ ഉറപ്പുവരുത്തുന്നതിനുള്ള സർക്കാർ മുദ്രയാണിത്. ഇതിനായി നെയ്ത്തുകാർ തങ്ങളുടെ ഉൽപന്നങ്ങൾ കേന്ദ്ര ടെക്സ്റ്റൈൽസ് മന്ത്രാലയത്തിനു കീഴിൽ രജിസ്റ്റർ ചെയ്യേണ്ടതുണ്ട്.വിദഗ്ദ്ധ സമിതി ഇവയുടെ ഗുണനിലവാരം ഉറപ്പാക്കുകയും 'ഇന്ത്യ ഹാൻഡ്‌ലൂം മുദ്ര' പതിപ്പിക്കുകയും ചെയ്യുന്നു.ഏറ്റവും ഗുണനിലവാരമുള്ള ഉൽപന്നങ്ങൾക്കു മാത്രമേ ഈ മുദ്ര പതിപ്പിക്കുകയുള്ളൂ. ആഗോള വിപണിയിൽ മികച്ച കൈത്തറി ഉൽപന്നങ്ങൾ ലഭ്യമാക്കുന്നതിനും ഉപഭോക്താക്കളുടെ വിശ്വാസം നേടുവാനും ഈ മുദ്ര സഹായിക്കുന്നു.
^(Handloom = കൈത്തറി)

## ദേശീയ കൈത്തറി വാരം
ഏപ്രിൽ 7 മുതൽ 14 വരെ ഒരാഴ്ചക്കാലം ഇന്ത്യയിൽ ദേശീയ കൈത്തറി വാരമായി ആചരിക്കുന്നു.

## ഇതും കാണുക
* പ്രധാന ദിനങ്ങൾ
* ദേശീയവും അന്തർദ്ദേശീയവുമായ പ്രാധാന്യമുള്ള ദിനങ്ങൾ
* അന്തർദ്ദേശീയ പ്രാധാന്യമുള്ള ദിനങ്ങൾ

## അവലംബം

വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ഓഗസ്റ്റ് 7
സിസ്റ്റമാറ്റിക്സ്

**സിസ്റ്റമാറ്റിക്സ്** എന്നത് ഭൂതകാലത്തിലേയും, വർത്തമാനകാലത്തിലേയും ജീവരൂപങ്ങളുടെ വൈവിധ്യത്തേയും, സമയത്തിലൂടെ ജീവവസ്തുക്കൾ തമ്മിലുള്ള ബന്ധങ്ങളെപ്പറ്റിയും പഠിക്കുന്ന ശാസ്ത്രശാഖയാണ്. ബന്ധങ്ങളെ പരിണാമവൃക്ഷങ്ങളുപയോഗിച്ച് ദൃശ്യവൽക്കരിക്കുന്നു (പര്യായപദങ്ങൾ: ക്ലാഡോഗ്രാമുകൾ, ഫൈലോജെനെറ്റിക് വൃക്ഷങ്ങൾ, ഫൈലോജെനീസ്). ഫൈലോജനികൾക്ക് രണ്ട് ഘടകങ്ങളുണ്ട്, ബ്രാഞ്ചിംഗ് ഓർഡറും (ഗ്രൂപ്പ് ബന്ധങ്ങൾ കാണിക്കുന്നു), ബ്രാഞ്ച് ലെങ്തും (പരിണാമത്തിന്റെ അളവ് കാണിക്കുന്നു). സ്പീഷീസുകളുടെയും, ഉയർന്ന ടാക്സോണുകളുടേയും ഫൈലോജെനെറ്റിക് വൃക്ഷങ്ങൾ പ്രത്യേകതകളുടെ പരിണാമത്തെപ്പറ്റിയും (ഉദാഹരണം: ഘടനാപരം അല്ലെങ്കിൽ തന്മാത്ര സവിശേഷതകൾ), ജീവികളുടെ വിതരണത്തെപ്പറ്റിയും പഠിക്കാൻ ഉപയോഗിക്കുന്നു (ബയോജോഗ്രഫി). സിസ്റ്റമാറ്റിക്സ്, മറ്റൊരു തരത്തിൽ പറഞ്ഞാൽ ഭൂമിയിലെ ജീവന്റെ പരിണാമചരിത്രത്തെപ്പറ്റി മനസ്സിലാക്കാൻ ഉപയോഗിക്കുന്നു.
## നിർവചനവും ടാക്സോണമിയോഡുള്ള ബന്ധവും
## ടാക്സോണമിക സവിശേഷതകൾ
വിവിധതരം ടാക്സോണമിക സവിശേഷതകൾ:

* രൂപശാസ്ത്രപരമായ സവിശേഷതകൾ
** General external morphology
** Special structures (e.g. genitalia)
** Internal morphology (anatomy)
** Embryology
** Karyology and other cytological factors
* ശരീരശാസ്ത്രപരമായ സവിശേഷതകൾ
** Metabolic factors
** Body secretions
** Genic sterility factors
* തന്മാത്രാപരമായ സവിശേഷതകൾ
** Immunological distance
** Electrophoretic differences
** Amino acid sequences of proteins
** DNA hybridization
** DNA and RNA sequences
** Restriction endonuclease analyses
** Other molecular differences

* സ്വഭാവ സവിശേഷതകൾ
** Courtship and other ethological isolating mechanisms
** Other behavior patterns
* പാരിസ്ഥിതികമായ സവിശേഷതകൾ
** Habitats and hosts
** Food
** Seasonal variations
** Parasites
** Host reactions
* ഭൂമിശാസ്ത്രപരമായ സവിശേഷതകൾ
** General biogeographic distribution patterns
** Sympatric-allopatric relationship of populations

## ഇതും കാണുക

* Biological classification
* Cladistics - a methodology in systematics
* Evolutionary systematics - a school of systematics
* Global biodiversity
* Phenetics - a methodology in systematics that does not infer phylogeny
* Phylogeny - the historical relationships between lineages of organism
* 16S ribosomal RNA - an intensively studied nucleic acid that has been useful in phylogenetics
* Phylogenetic comparative methods - use of evolutionary trees in other studies, such as biodiversity, comparative biology. adaptation, or evolutionary mechanisms
* Scientific classification and Taxonomy - the result of research in systematics

## അവലംബം

### കൂടുതൽ വായനയ്ക്ക്
* Schuh, Randall T. and Andrew V. Z. Brower.  2009. *Biological Systematics:  Principles and Applications, 2nd edn.*  ISBN 978-0-8014-4799-0
* Simpson, Michael G. 2005.  *Plant Systematics*. ISBN 978-0-12-644460-5

വർഗ്ഗം:Evolutionary biology
വർഗ്ഗം:Biological classification
നമ്പർ 20 മദ്രാസ് മെയിൽ

ജോഷിയുടെ സംവിധാനത്തിൽ  1990 -ൽ പുറത്തിറങ്ങിയ മലയാളചലച്ചിത്രമാണ് **നമ്പർ 20 മദ്രാസ് മെയിൽ** .മോഹൻലാൽ നായകനായ ഈ ചിത്രത്തിൽ എം.ജി സോമൻ, ജഗദീഷ് , മണിയൻപിളള രാജു, അശോകൻ എന്നിവരും അഭിനയിച്ചിടുണ്ട്. എസ്. പി. വെങ്കിടേഷാണ് ഗാനങ്ങൾ ഒരുക്കിയത്. ഈ ചിത്രത്തിൻറെ പശ്ചാത്തല സംഗീതം ഒസേപ്പച്ചനാണ് നിർവ്വഹിച്ചത്. തിരുവനന്തപുരത്ത് നിന്നും മദ്രാസ് വരെയുള്ള  ട്രെയിൻ യാത്രയിൽ നടക്കുന്ന  കൊലപാതകത്തെക്കുറിച്ചുള്ള രഹസ്യം അനാവരണം ചെയ്യുന്ന ഈ സിനിമ പകുതിയും ട്രെയിനിലാണ്‌  ചിത്രീകരിച്ചിരിക്കുന്നത്. തീസരാ ഖൂൻ എന്ന പേരിൽ ഇത് ഹിന്ദിയിലേക്ക് റീമേക്ക് ചെയ്തിട്ടുണ്ട്  മമ്മൂട്ടി ഈ ചിത്രത്തിൽ ഒരു അതിഥി വേഷത്തിൽ എത്തുന്നുണ്ട്.

## അഭിനേതാക്കൾ

* മോഹൻലാൽ : ടോണി കുരിശുങ്കൽ
* ജഗദീഷ് : കുമ്പളം ഹരി
* മണിയൻപിള്ള രാജു : ഹിച്ച്കോക്ക് കഞ്ഞിക്കുഴി
* മമ്മൂട്ടി : മമ്മൂട്ടി
* എം.ജി. സോമൻ : ആർ.കെ. നായർ, ദേവിയുടെ രണ്ടാനച്ഛൻ
* സിദ്ദീഖ് : ടോണിയുടെ സുഹൃത്ത്
* സുചിത്ര : ദേവി
* സുമലത : സിസ്റ്റർ ഗ്ലോറിയ
* അശോകൻ : സുനിൽ/സുരേഷ്
* വി.കെ. ശ്രീരാമൻ : മൂർത്തി (ഡി.എസ്.പി.)
* ജയഭാരതി : ഗീത (ദേവിയുടെ മാതാവ്)
* ഇന്നസെൻറ് : നാടാർ (TTE)
* ജഗതി ശ്രീകുമാർ as ചൊക്കലിംഗം/ചൊക്കി (TTE)
* ജനാർദ്ദനൻ : അഡ്വ. തോമസ് മാത്യു 
* ജനകരാജ് : മുരുകേശൻ
* ജഗന്നാഥ വർമ്മ : കുരിശുങ്കൽ കുര്യാച്ചൻ, ടോണിയുടെ പിതാവ്
* വത്സലാ മേനോൻ as ടോണിയുടെ രണ്ടാനമ്മ
* ശാന്താ ദേവി : കോൺവെന്റിലെ മദർ സുപ്പീരിയർ
* കെ.പി.എ.സി. സണ്ണി : ശ്രീധരമേനോൻ 
* കെ.പി.എ.സി. അസീസ് : സ്റ്റേഷൻ മാസ്റ്റർ 
* അജിത് കൊല്ലം : ഗുണ്ട

## അവലംബം
വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
പിച്ചുശാസ്ത്രികൾ

സംസ്കൃതഭാഷാപണ്ഡിതനും കവിയുമായിരുന്നു **പിച്ചുശാസ്ത്രികൾ**(  മ:1947). സംസ്കൃതം കൂടാതെ ഇംഗ്ലീഷ്, ഹിന്ദി, മലയാളം എന്നീ ഭാഷകളിൽ അവഗാഹമുണ്ടായിരുന്ന പിച്ചുശാസ്ത്രികൾ വാടാനംകുറിശ്ശിയിലാണ് ജനിച്ചത്. തൃപ്പൂണിത്തുറയിലെ വിദ്വൽസദസ്സിലും അദ്ദേഹം പങ്കെടുത്തിട്ടുണ്ട്.
## പ്രധാനകൃതികൾ
*മണിമജ്ഞുഷ
*നവപുഷ്പമാല.
*ഭഗവദ്ഗീതയ്ക്ക് അനുസ്വാനം
*വ്യാകൃതത്വം
*പ്രവേശകത്തിനു വിവൃതി
## അവലംബം

വർഗ്ഗം:സംസ്കൃതപണ്ഡിതർ
വർഗ്ഗം:സംസ്കൃത കവികൾ
വർഗ്ഗം:1947-ൽ മരിച്ചവർ
മാമാങ്കോദ്ധാരണം

കാടഞ്ചേരി നമ്പൂതിരി രചിച്ച കൃതിയാണിത്.കിളിപ്പാട്ടുരീതിയിൽ രചിയ്ക്കപ്പെട്ട ഈ കൃതി 1694,1695 ലെ മാമാങ്കത്തെക്കുറിച്ച് വർണ്ണിച്ചിരിയ്ക്കുന്നു. ഗോകർണ്ണോദ്ധാരണം, പൂന്തുറേശാധിപത്യം, മാഘമഹോത്സവം, ശക്തിപ്രസാദം, മാമാങ്കോദ്ധാരണം എന്നിവയാണ് ഈ കൃതിയിലെ ഭാഗങ്ങൾ.
## അവലംബം

വർഗ്ഗം:മലയാളസാഹിത്യം
വലിയ മോതിരക്കോഴി

വലിയ മോതിരക്കോഴിയെ  ആംഗലത്തിൽ common ringed plover അല്ലെങ്കിൽ ringed plover  എന്നു വിളിക്കുന്നു. ശാസ്ത്രീയ നാമം Charadrius hiaticula എന്നാണ്. ഇവ ദേശാടാന പക്ഷികളാണ്. 17-19.5 സെ.മീ നീളമുള്ള ഈ പക്ഷിയുടെ ചിറകു വിരിച്ചിൽ  35-41 സെ.മീ. ആണ്. ചാര-തവിട്ടു നിറമുള്ള പുറകും ചിറകുകളും ഉണ്ട്. വെള്ള വയറും നെഞ്ചും കറുത്ത പട്ട നെഞ്ചിലുണ്ട്. വിട്ടു നിറത്തിലുള്ള ഉച്ചി, വെളുത്ത നെറ്റി,കണ്ണിനു ചുറ്റുംകറുത്ത നിറം. നീളം കുറഞ്ഞ ഓറഞ്ചും കറുപ്പും കൊക്കും ഉണ്ട്.  കാലുകൾക്ക് ഓറഞ്ചു നിറം.പുറത്തെ രണ്ടു വിരലുകൾക്കിടയിൽ പാടയുണ്ട്. പ്രായമാവാത്തവയ്ക്ക്മങ്ങിയ നിറമാണ്. മുഴുവനാവാത്ത ചാര-തവിട്ടുനിറത്തിലുള്ള നെഞ്ചിലെ പട്ട. കറുത്തകൊക്ക്. ഇരുണ്ട കൊക്ക്,മങ്ങിയ മഞ്ഞ- ചാര കാലുകൾആണുള്ളത്.
## പ്രജനനം
ചെടികളൊന്നു മില്ലാത്ത തുറസ്സായ സ്ഥലത്ത്നിലത്താണ് കൂട് ഒരുക്കുന്നത്.  ശത്രുക്കൾ കൂടിനടുത്ത് എത്തിയാൽ പക്ഷി കൂട്ടിൽ നിന്ന് അകന്ന് അകലെ ചിറക് ഒടിഞ്ഞപോലെ അഭിനയിച്ച് ശത്രുവിനെ കൂടിന്റെ അടുത്തു നിന്നും മാറ്റിയ ശേഷം പറന്നകലും. 
## ഭക്ഷണം
കടൽ തീരങ്ങളിലും വേലിയിറക്കത്തിലും പാടങ്ങളിലും ഇരതേടുന്നു. ഇവ പ്രാണി,പുഴുക്കൾ, തോടുള്ള ജീവികൾ എന്നിവയെ ഭക്ഷിക്കുന്നു..

## ജീവിത ചക്രം

Charadrius hiaticula mating.jpg|ഇണചേരൽ
Charadrius hiaticula MHNT.jpg|Egg
Ringed plover (Charadrius hiaticula) juvenile.jpg|കുഞ്ഞ്, Farmoor Reservoir, Oxfordshire
ringedplovjuly2008.jpg|
Charadrius hiaticula hiaticula MHNT.ZOO.2010.11.109.15.jpg |Museum specimen


## പുറത്തേക്കുള്ള കണ്ണികൾ
* Picture story about the biology and courtship behaviour with pass in review of ''Ringed Plover'' 
* Ageing and sexing (PDF; 3.9 MB) by Javier Blasco-Zumeta & Gerd-Michael Heinze 
## അവലംബം
പെറ്റ

**പെറ്റ** അളവുസമ്പ്രദായത്തിലെ ഏകക പൂർവ്വപ്രത്യയം ആണിത്. 1015 അല്ലെങ്കിൽ 1000000000000000 ആണിത്. ഇതിന്റെ പ്രതീകം P ആകുന്നു. പെറ്റ എന്നത് ഗ്രീക്ക് വാക്കായ, πέντε, ൽ നിന്നും ഉണ്ടായതാണ്. അഞ്ച്എന്നാണ് ഇതിന്റെ അർഥം. 1975ൽ ആണ് പെറ്റ- എസ് ഐ യൂണിയറ്റായി വന്നത്. 

ഇതിനെ ആയിരത്തിന്റെ അഞ്ചാം ഖാതമായി എഴുതാം.( 10005 ). ഇതു പെന്റ-] യ്ക്കു തുല്യമാണെങ്കിലും n എന്ന വാക്കു കാണില്ല. 

ഉദാഹരണങ്ങൾ: 
*1 പെറ്റാമീറ്റർ = 1015 മിറ്ററുകൾ
*1 പെറ്റാസെക്കന്റ് = 1015 സെക്കന്റുകൾ
*1 പെറ്റാബൈറ്റ് = 1015 ബൈറ്റുകൾ
*1 പ്രകാശവർഷം = 9.461 പി എം

വർഗ്ഗം:അളവുകൾ
പള്ളത്തു രാമൻ

സാമുദായികവും,സാമൂഹികവും ആയ അസമത്വങ്ങൾക്കെതിരേ തൂലിക ചലിപ്പിച്ച കവിയാണ് **പള്ളത്തു രാമൻ** .(1894-1963).ആശാനെപിന്തുടർന്നു സമുദായപരിഷ്കരണം ലക്ഷ്യമാക്കി സാഹിത്യസൃഷ്ടികൾ നടത്തിയ സാഹിത്യകാരനുമാണ്.
## പ്രധാനകൃതികൾ
*വനമാല
*ഉദയരശ്മി
*വീരാംഗന
*മിശ്രകാന്തി
*കൈത്തിരി

വർഗ്ഗം:മലയാളകവികൾ
വർഗ്ഗം:1894-ൽ ജനിച്ചവർ
വർഗ്ഗം:1963-ൽ മരിച്ചവർ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:കേരളത്തിലെ സാമൂഹ്യ നവോത്ഥാന നായകർ
ശുജാഈ മൊയ്തു മുസ്ലിയാർ

കേരളത്തിൽ ജീവിച്ചിരുന്ന പ്രശസ്ത മുസ്ലീം  കവിയും വാഗ്മിയും ഗ്രന്ഥരചയിതാവുമാണ് ശുജാഈ മൊയ്തു  മുസ്ലിയാർ (1861-1919).ചാവക്കാടിനടുത്തുള്ള അണ്ടത്തോട് കുളങ്ങരവീട്ടിൽ ജനിച്ചു. പിതാവ്, കുളങ്ങരവീട്ടിൽ അബ്ദുൽ ഖാദിർ. ജന്മനാടായ അണ്ടത്തോടിൽ പ്രാഥമിക വിദ്യാഭ്യാസം. ഉപരിപഠനം എരമംഗലം, വെളിയങ്കോട്, പൊന്നാനി ദർസുകളിൽ. പ്രധാന അധ്യാപകർ: തുന്നൻവീട്ടിൽ മുഹമ്മദ് മുസ്‌ലിയാർ (മ.1343/1924), സിയാമു മുസ്‌ലിയാർ, ചെറിയ കുഞ്ഞൻബാവ മുസ്‌ലിയാർ (മ.1341/1922). ഇസ്‌ലാമിക വിജ്ഞാനങ്ങൾക്കു പുറമെ അറബി, ഉർദു, തമിഴ് ഭാഷകളിലും ശുജായി വ്യൂൽപത്തി നേടി. ചരിത്രവും ആധ്യാത്മികശാസ്ത്രവുമായിരുന്നുവത്രെ ചരിത്രപുരുഷന്റെ ഇഷ്ട വിഷയങ്ങൾ. 

ഫത് ഹുൽ ഫത്താഹ്, ഫൈളുൽ ഫയ്യാൾ, സഫലമാല, അനന്തരാവകാശ തർജ്ജമ മുതലായ ധാരാളം അറബി മലയാള രചനകൾ അദ്ദേഹത്തിന്റെതായി അറിയപ്പെടുന്നു. അറബി, തമിഴ്,ഹിന്ദുസ്ഥാനി, പേർഷ്യൻ എന്നീ ഭാഷകളിൽ അവഗാഹം നേടിയിരുന്നു ശുജാഈ.ശുജാഇ മൊയ്തു മുസ്ലിയാരുടെ "ഗുരുസ്ഥാനി"  അദ്ദേഹത്തിന്റെ ഭാഷാ നൈപുണ്യതക്ക് ഉത്തമ ഉദാഹരണമാണ്. അറുപത് പേജുകളുള്ള ഗുരുസ്ഥാന നാൽപത് അധ്യായങ്ങളിലാണ് ക്രോഡീകരിക്കപ്പെട്ടിട്ടുള്ളത്. 1890 ൽ പൊന്നാനിയിൽ നിന്നാണ് ഇതിൻറെ പ്രസിദ്ധീകരണം നടക്കുന്നത്. അക്കാലത്തെ മിക്ക പള്ളി ദർസുകളിലെയും പാഠപുസ്തകങ്ങളിലൊന്നായി ഈ കൃതി ഗണിക്കപ്പെട്ടിരുന്നുവെന്ന് കെ കെ കരീമും സി എൻ അഹ്മദ് മൗലവിയും ചേർന്നെഴുതിയ മഹത്തായ മാപ്പിള സാഹിത്യ പാരന്പര്യത്തിൽ പരാമർശിക്കുന്നുണ്ട്.ശുജാഈ 1919-ൽ ഹജ്ജ് പോകുകയും മക്കയിൽ വെച്ച് മരണപ്പെടുകയും ചെയ്തു.

വർഗ്ഗം:ഇസ്ലാമികപണ്ഡിതർ
വർഗ്ഗം:സൂഫികൾ
വർഗ്ഗം:കേരളത്തിലെ ഇസ്ലാമിക പണ്ഡിതർ

## പുറംകണ്ണികൾ
ജിഗ്മേ സിംഗ്യേ വാങ്ചൂക്ക്

**ജിഗ്മേ സിംഗ്യേ വാങ്ചൂക്ക്** (ജനനം 11 നവംബർ 1955) 1972 മുതൽ 2006 വരെ  ഭുട്ടാൻ രാജാവായിരുന്നു. 2006- ൽ സ്ഥാനം ഒഴിഞ്ഞപ്പോൾ മകൻ ജിഗ്മേ ഖേസർ നംഗ്യേൽ വാങ്ചൂക്ക് സ്ഥാനം ഏറ്റെടുത്തു. ഒരു സമ്പൂർണ്ണ രാജാവ് എന്ന നിലയിൽ സെക്രട്ടീവ് കിങ്ഡത്തിന്റെ കടിഞ്ഞാൺ ആയിരുന്നു അദ്ദേഹം.
## ഇതും കാണുക
*Bhutanese refugees
*Ethnic cleansing in Bhutan

## അവലംബം

## External references
*
*
*
*
*

## ബാഹ്യ ലിങ്കുകൾ

*Ethenic cleansing of Bhutan by King Jigme Singye Wangchuk's Government- Video 1, 2
*The Royal Family of Bhutan
*Time Magazine's 100 People Who Shape Our World 2006: King Jigme Singye Wangchuck
*A Tribute to His Majesty King Jigme Singye Wangchuck

വർഗ്ഗം:ഭൂട്ടാനിലെ രാജാക്കന്മാർ
വർഗ്ഗം:1955-ൽ ജനിച്ചവർ
യമാമ യുദ്ധം

പ്രവാചകൻ മുഹമ്മദിന്റെ മരണത്തോടെ അറേബ്യയിലെ പല ഗോത്രങ്ങളും മദീനയിലെ ഇസ്‌ലാമിക രാഷ്ട്രത്തിനെതിരെ കലാപമാരംഭിച്ചു. ഈ കലാപകാരികളുമായി ഒരു യുദ്ധ പരമ്പര തന്നെ നടക്കുകയുണ്ടായി. ഇവയിൽ വെച്ചു ഏറ്റവും വലുതും അവസാനത്തേതുമായ യുദ്ധമായിരുന്നു **യമാമ യുദ്ധം**
## യമാമ യുദ്ധ പശ്ചാത്തലം
പ്രവാചകന്റെ മരണത്തോടെ മുസൈലിമ എന്നയാൾ പ്രവാചകനാണെന്ന് വാദിച്ച് രംഗത്തുവന്നു. ഇവരോടൊപ്പം മറ്റുകലാപകാരികളും കൂടി ചേർന്നതോടെ ഒരു ലക്ഷം വരുന്ന കൂറ്റൻ സൈന്യം രൂപീകരിക്കപ്പെട്ടു. മദീനയെ ആക്രമിക്കാൻ ഇവർ നീക്കം നടതുന്നതറിഞ്ഞു ഖാലിദ് ബിൻ വലീദിനെ സൈന്യാധിപനാക്കി ഒന്നാം ഖലീഫ അബൂബക്കർ 12,000 വരുന്ന ഒരു സൈന്യത്തെ നിയോഗിച്ചു.

## യുദ്ധം
## ഖുർആൻ ക്രോഡീകാരണം
വിശുദ്ധ ഖുർആൻ ഹൃദിസ്തമായിരുന്ന നിരവധി മുസ്‌ലിം സ്വഹാബികൾ ഈ യുദ്ധത്തിൽ രക്തസാക്ഷ്യം വരിച്ചു. ഖുർആൻ ലിഖിത രൂപത്തിൽ ക്രോഡീകരിക്കണം എന്നു ആവശ്യം ഉയരുകയും അത് നടപ്പിലാക്കപ്പെടുകയും ചെയ്തത് ഈ യമാമ യുദ്ധം കാരണമാണ്.

## പുറം കണ്ണികൾ
* മഖ്ബറത്തുസ്സഹാബ
* രക്തസാക്ഷികളുടെ താഴ്‌വരയിൽ

## ഇതുകൂടി കാണുക
വർഗ്ഗം:ഇസ്ലാമികം
വർഗ്ഗം:യുദ്ധങ്ങൾ
ഹൈഡ്ര

വളരെ ചെറിയ ഒരു ശുദ്ധജല ജീവിയാണ് **ഹൈഡ്ര**. ഹൈഡ്രയെ ഒരു മാംസഭുക്കായാണു കണക്കാക്കുന്നത്. ശുദ്ധജലത്തിൽ കാണപ്പെടുന്ന ചെറു ഷഡ്‌പദങ്ങൾ അവയുടെ ലാർവകൾ എന്നിവയാണ് ഇവയുടെ പ്രധാന ഭക്ഷണം. പ്രായം ആകുകയോ പ്രായാധിക്യത്താൽ മരണപ്പെടുകയോ ചെയ്യാറില്ല ഇവ. ഇവയുടെ കേടുക്കൾ സ്വയം ഭേദമാകുന്ന രീതിയും ശ്രദ്ധേയമാണ്. ഹൈഡ്ര ലൈംഗികമായും അലൈംഗികമായം പ്രത്യുല്പാദനം നടത്തുന്നു. ഹൈഡ്രയിൽ അലൈഗിംക പ്രത്യുല്പാദനം നടക്കുന്നത് അനുകൂല സാഹചര്യത്തിലാണ്. ബഡ്ഡിംഗ് എന്ന പ്രക്രിയയിലലൂടെയാണ് ഇത് നടക്കു്ന്നത്. പ്രായപൂർത്തിയായ ഹൈഡ്രയുടെ ശരീരത്ത് മുകുളങ്ങൾ ഉണ്ടാകു്ന്നു. ഈ മുകുളങ്ങൾ വളർന്ന് അമ്മ ഹൈഡ്രയുടെ ശരീരത്തിൽ നിന്ന് വേർപിരിഞ്ഞ് പുതിയൊരു ഹൈഡ്രയായി വളരുന്നു.ഹൈഡ്ര ലൈംഗിക പ്രത്യുല്പാദനം നടത്തുന്നത് പ്രതികൂല സാഹചര്യത്തിലാണ്. ഹൈഡ്ര ഒരു ഹെർമാഫ്രോഡൈറ്റാണ് (സ്ത്രീ പുരുഷ പ്രത്യുല്പാദന അവയവങ്ങൾ ഒരു ഹൈഡ്രയിൽ തന്നെ കാണുന്നു.). ബീജസംയോജം ശരീരത്തിനുള്ളിൽ നടക്കുകയും സൈഗോട്ട് രൂപപ്പെടുകയും ചെയ്യയുന്നു. ഈ സൈഗോട്ടിന് ഒരു ബാഹ്യാവരണം ഉണ്ടാകുകയും വെള്ളത്തിലേക്ക് ഇടുകയും ചെയ്യുന്നു. അനുകൂല സാഹചര്യയത്തിൽ ഈ ബാഹ്യാവരണം പൊട്ടുകയും ഇത് ഒരു പുതിയ ഹൈഡ്രയായി മാറുകയും ചെയ്യുന്നു.

## അവലംബം


## ഇതും കാണുക

* Lernaean Hydra, a Greek mythological aquatic creature
* *[[Turritopsis dohrnii]]*, another cnidarian (a jellyfish) that scientists believe to be immortal
ദർസ്

മുസ്ലിം പള്ളികളോട് അനുബന്ധമായി നടത്തപ്പെടുന്ന ഇസ്ലാമികമതവിദ്യാഭ്യാസ സമ്പ്രദായമാണ് **ദർസ്** അഥവാ **പള്ളിദർസ്** എന്ന പേരിൽ കേരളത്തിൽ അറിയപ്പെടുന്നത്. വിദ്യാർത്ഥികളും അദ്ധ്യാപകനും ഒരുമിച്ച് പള്ളിയിലോ മറ്റോ  താമസിക്കുന്നു. അദ്ധ്യാപകനെ ഉസ്താദ്  അഥവാ മുദരിസ് എന്നും വിദ്യാർത്ഥികളെ മുതഅല്ലിം എന്നും വിളിക്കപ്പെടുന്നു. കേരളീയ സ്വഭാവത്തിൽ ഇന്ന് കാണുന്ന  ദർസ്പാഠ്യപദ്ധതി തുടങ്ങിയത് പൊന്നാനി മഖ്ദൂമുകളുടെ കാലം മുതലായി കണക്കാക്കപ്പെടുന്നു.മഖ്‌ദുമികൾക്ക് മുമ്പ് തന്നെ കേരളത്തിൽ ദർസ് ഉണ്ടായിരുന്നെങ്കിലും അതിനെ പരിഷ്കരിക്കുകയും കാലികമായി വിപുലീകരിക്കുകയും വ്യവസ്ഥാപിതമായ രീതിയിൽ കൊണ്ടുവരികയും ചെയ്തത് മഖ്‌ദുമികളുടെ പരിശ്രമഫലമാണ്.  ആദ്യകാലത്തു പന്ത്രണ്ടു വർഷമായിരുന്നു പഠനകാലം. ഇപ്പോൾ ചില കലാലയങ്ങൾ പഠന കാലവും സിലബസും ഹ്രസ്വവൽകരിച്ചിരിക്കുന്നു.
ഇന്ന് കേരളത്തിലെ ഏറ്റവും മികവുറ്റ നിലവാരമുള്ള ദർസ് സമസ്ത കേന്ദ്ര മുശാവറ അംഗം സി കെ മുഹമ്മദ് അബ്ദുറഹിമാൻ ഫൈസിയുടെ നേതൃത്വത്തിൽ നടക്കുന്ന  മലപ്പുറം ആലത്തൂർപടി ദർസാകുന്നു. 
ആലത്തൂർപടി ദർസിന്റെ ബ്രാഞ്ചുകൾ സുഫ്ഫ ദർസുകൾ എന്ന പേരിൽ അറിയപ്പെടുന്നു നിലവിൽ കേരളത്തിൽ 30 ൽപരം സുഫ്ഫ ദർസുകൾ പ്രവർത്തിക്കു ന്നു. 

പൊന്നാനി വലിയ ജുമുഅത്ത് പള്ളിയിലെ ദറസ് പഠനപൂർത്തീകരണത്തിന് "വിളക്കത്തിരിക്കുക" എന്നൊരു പ്രയോഗം കൂടിയുണ്ട. ഒരു വലിയ വിളക്കിന് ചുറ്റും വിദ്യാർത്ഥികൾ വട്ടമിട്ടിരുന്ന് പഠിച്ചിരുന്നു. ഇത് പൊന്നാനി പള്ളിയിലെ പഠന പൂർത്തീകരണത്തിന്റെ പ്രധാന ചടങ്ങായിരുന്നു. പൊന്നാനിയെ കൂടാതെ ഏഴിമലയിലും, ധർമ്മടത്തും തിരൂരങ്ങാടിയിലും മറ്റും ഇത്തരം ആരാധാലയകേന്ദ്രീകൃതമായ മതപഠനം പൗരാണിക കേരളത്തിൽ നിലനിന്നിരുന്നതായി സഞ്ചാരി ഇബ്നു ബത്തൂത്ത രേഖപ്പെടുത്തിയിടുണ്ട്.

## പാഠ്യപദ്ധതി

#അറബി പദോത്പത്തി ശാസ്ത്രം(ഇൽമുൽലുഗ)
#അറബി വ്യാകരണം(നഹ്‌വ്സ്വർഫ്)
#അറബിസാഹിത്യം(ഇൽമുൽ അദബ്)
#കർമ്മശാസ്ത്രം(ഫിഖ്ഹ്)
#ഹദീസ് നിദാനശാസ്ത്രം(ഉസൂലുൽ ഹദീസ്)
#നബിവചന സമാഹാരങ്ങൾ(ഹദീസ്)
#ഖുർആൻ വ്യാഖ്യാനങ്ങൾ(തഫ്സീർ)
#അടിസ്ഥാനകർമ്മശാസ്ത്രം(ഉസൂൽ ഫിഖ്ഹ്)
#ദൈവശാസ്ത്രം(ഇൽമുൽകലാം)
#ആധ്യാത്മികത (തസവുഫ്)
#ചരിത്രം (സീറ)
#കാവ്യശാസ്ത്രം(അരൂള)
#ഗോളശാസ്ത്രം (അഫലാഖ്)
#അലങ്കാരശാസ്ത്രം(ബലാഗഃ)
#ഗണിതം(ഹിസാബ്)
#ഫിലോസഫി (ഫൽസഫ)
#ലോജിക് സയൻസ്  (മൻതിക്)
## അവലംബം

വർഗ്ഗം:ഇസ്ലാമികം
വർഗ്ഗം:വിദ്യാഭ്യാസം
കേരളസംസ്ഥാന ചലച്ചിത്രപുരസ്കാരം 2014

കേരള സർക്കാറിന്റെ 2014-ലെ **[[കേരളസംസ്ഥാന ചലച്ചിത്രപുരസ്കാരം|സംസ്ഥാന ചലച്ചിത്ര അവാർഡുകൾ]]** 2015 ഓഗസ്റ്റ് 10-നു് തിരുവനന്തപുരത്ത് പ്രഖ്യാപിച്ചു.

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം
ലവിന്യ ഫൊണ്ടാന

ഇറ്റലിയിലെ ബൊളോണയിൽ ജനിച്ച ചിത്രകാരിയായിരുന്നു  **ലവിന്യ ഫൊണ്ടാന** .(ഓഗസ്റ്റ് 24, 1552 – ഓഗസ്റ്റ്11, 1614). പുരുഷന്മാർ മാത്രം വ്യാപരിച്ചിരുന്ന ചിത്രകലാരംഗത്ത് തന്റേതായ വ്യക്തിമുദ്ര പതിപ്പിച്ച വനിതയുമായിരുന്നു. സ്ത്രീ ശരീരങ്ങളുടെ നഗ്നത ചിത്രങ്ങളിൽ ആവാഹിച്ച ആദ്യ വനിതാ ചിത്രകാരിയുമാണ് ലവിന്യ. 13 അംഗങ്ങൾ അടങ്ങിയ കുടുംബത്തിന്റെ ആശ്രയവുമായിരുന്ന ലവിന്യയ്ക്ക് പോപ്പ് ഗ്രിഗറി പതിമൂന്നാമനിൽ നിന്നാണ് ചിത്രങ്ങൾ വരയ്ക്കുന്നതിനുള്ള ആദ്യ കരാർ ലഭിയ്ക്കുന്നത്. ചിത്രങ്ങളിലെ വസ്ത്രധാരണത്തിന്റെ സൂക്ഷ്മതയും വിശദാംശങ്ങളും അവരുടെ ചിത്രങ്ങളുടെ പ്രത്യേകതയാണ്.
## പ്രധാന രചനകൾ

* *Self-Portrait with the Spinet Accompanied by a Handmaiden* (1577) -  Accademia Nazionale di San Luca, Rome
* *Consecration to the Virgin,* - Musee des Beaux-Arts, Marseilles, originally the Gnetti Chapel, Santa Maria dei Servi, Bologna
* *Self-Portrait with Palette and Brushes*, 1579.
* *Portrait of a Lady with Lap Dog* (c. 1595) -  Walters Art Museum, Baltimore
* *Portrait of Gerolamo Mercuriale* (c. 1587-1590) -  Walters Art Museum, Baltimore
* ''Portrait of a Noblewoman'' (ca. 1580) - National Museum of Women in the Arts, Washington
* *Noli me tangere* (1581) - Uffizi, Florence 
* *Assumption of the Virgin with Saints Peter Chrysologus, and Cassian* (1584) -  Palazzo Comunale, Imola
* *Portrait of the Coozzadini Family* (1584)  - Pinacoteca Nazionale, Bologna 
* *Holy Family* (1589) - El Escorial, Outside Madrid
* *Birth of Virgin* - Santissima Trinità, Bologna 
* *Portrait of a Couple* (1580–1585) -  Cleveland Museum of Art, Cleveland 

* *Jesus among the Doctors* - Part of the Mysteries of the Rosary in the Rosary chapel in the Basilica of San Domenico, Bologna 

## അവലംബം

വർഗ്ഗം:ഇറ്റാലിയൻ ചിത്രകാരന്മാർ
ഷാർക് ഉൾക്കടൽ

പടിഞ്ഞാറൻ ഓസ്ട്രേലിയയിലെ ഒരു ഉൾക്കടലും യുനെസ്കൊ ലോക പൈതൃകകേന്ദ്രവുമാണ് **ഷാർക് ഉൾക്കടൽ** (ഇംഗ്ലീഷ്: **Shark Bay**). 2,200,902 ഹെക്ടറോളം വിശാലമായ് ഈ പൈതൃക മേഖല പെർത്തിൽനിന്നും  800 കിലോമീറ്റർ വടക്കായാണ് സ്ഥിതിചെയ്യുന്നത്. ഓസ്ട്രേലിയൻ ഭൂഖണ്ഡത്തിന്റെ ഏറ്റവും പടിഞ്ഞാറേ അറ്റവുമാണ് ഈ പ്രദേശം.

2011-ലെ കാനേഷുമാരി പ്രകാരം 1000-ത്തിൽ താഴെ ആളുകൾ മാത്രമേ ലോകപൈതൃകമേഖലയിൽ പെടുന്ന പ്രദേശത്തിന്റെ പരിധിക്കുള്ളിൽ വസിക്കുന്നുള്ളൂ. അര ഡസ്സണോളം വരുന്ന ചെറിയ സമൂഹങ്ങളായി കഴിയുന്ന ഇവർ മൊത്തം ഭൂവിസ്തൃതിയുടെ വെറും 1% മാത്രമേ അതിവസിക്കുന്നുള്ളൂ.

1991-ലാണ് ഈ ഉൾക്കടലും അതിനോട് ചേർന്നുള്ള പ്രദേശങ്ങളും ലോകപൈതൃക പട്ടികയിൽ ഇടം നേടിയത്. 2,200,902 ഹെക്ടർ വരുന്ന ഈ പ്രദേശത്തിന്റെ 70%വും കടലാണ്. നിരവധി സംരക്ഷിത പ്രദേശങ്ങളും ഇതിൽ ഉൾക്കൊള്ളുന്നുണ്ട്. ഷാർക് ഉൾക്കടൽ- സാമുദ്രിക ഉദ്യാനം, ഫ്രാങ്കോ പെറോ ദേശീയോദ്യാനം, ഹാമെലിൻ പൂൾ സംരക്ഷിത സമുദ്ര മേഖല തുടങ്ങിയവ അതിൽ ചിലതാണ്. ഡെൻഹാമും യൂസ് ല്ലെസ്സ് ലൂപ്പും ഇതിന്റെ അതിരുകളാണ്.

450px|ചട്ടരഹിതം|ഷാർക് ഉൾക്കടൽ
## അവലംബം

## കൂടുതൽ വായനക്ക്
* 

വർഗ്ഗം:ഓസ്ട്രേലിയയിലെ ലോകപൈതൃകകേന്ദ്രങ്ങൾ
ആർട്ടമേസ്യാ ജെന്റിലെസ്കി

വിശ്രുത ഇറ്റാലിയൻ ചിത്രകാരിയായിരുന്ന **ആർട്ടമേസ്യാ ജെന്റിലെസ്കി.** ഇറ്റലിയിലെ റോമിലാണ് അവർ ജനിച്ചത് (ജീവിതകാലം: ജൂലൈ 8, 1593 – c1.656). ചിത്രകാരനായ ഓറേഷ്യോ ജെന്റിലെസ്കിയും പ്രുഡൻഷ്യോ മോണ്ടണുമായിരുന്നു അവരുടെ മാതാപിതാക്കൾ. കറാവാദ്ജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ വളരെയധികം സ്വാധീനിച്ചു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ചുകൊണ്ട് പിന്നീട് ചിത്രരചനയിൽ മുഴുകി.
## പ്രധാന ചിത്രങ്ങൾ
*സൂസന്നയും മുതിർന്നവരും
*ക്ലിയോപാട്ര
*സീലിയ പുണ്യവതി
*ലുക്രേഷ്യ
## പുറംകണ്ണികൾ
*The Life and Art of Artemisia Gentileschi 
*Artemisia, The Rape and the Trial
*Paintings by Gentileschi
## അവലംബം

വർഗ്ഗം:ഇറ്റാലിയൻ ചിത്രകാരന്മാർ
മെറ്റ്ഫോർമിൻ

ബൈഗ്വാനൈഡ് വർഗ്ഗത്തിൽ പെടുന്ന ഒരു മരുന്നാണ് **മെറ്റ്ഫോർമിൻ**. ടൈപ്പ്-2 പ്രമേഹം നിയന്ത്രിക്കാനുള്ള മുൻനിര (first line) ഔഷധമാണിത്. അമിതവണ്ണവും, പൊണ്ണത്തടിയുമുള്ള രോഗികളുടെ പ്രമേഹനിയന്ത്രണത്തിനാണ് മെറ്റ്ഫോർമിൻ കൂടുതലായും ഉപയോഗിക്കുന്നത്. പ്രസവസമയത്തുള്ള പ്രമേഹത്തിനും മുൻകരുതലോടെ മെറ്റ്ഫോർമിൻ ഉപയോഗിക്കുന്നു. അണ്ഡാശയ സിസ്റ്റ് സിൻഡ്രോം പോലുള്ള ഇൻസുലിൻ-പ്രതിരോധ രോഗമുള്ളവർക്കും മെറ്റ്ഫോർമിൻ ചികിത്സയ്ക്കായി ഉപയോഗിക്കുന്നു. കരളിന്റെ ഗ്ലൂക്കോസ് നിർമ്മിതി നിയന്ത്രിക്കുന്നതുവഴിയാണ് മെറ്റ്ഫോർമിൻ പ്രമേഹം നിയന്ത്രിക്കാൻ സഹായിക്കുന്നത്. ഇത് വായിലൂടെ കഴിക്കുന്ന മരുന്നാണ്. 1922 ആണ് കണ്ടുപിടി.ച്ചത്. ഫ്രഞ്ച് ഫിസിഷ്യനായ ജീൻ സ്റ്റേർൺ ആണ് 1950 കളിൽ ആദ്യമായി മനുഷ്യരിൽ ഇത് പരീക്ഷിച്ച്  തുടങ്ങിയത്. അവശ്യമരുന്നുകളുടെ കൂട്ടത്തിൽ മെറ്റ്ഫോർമിനും ലോകാരോഗ്യ സംഘടന ഉൾപ്പെടുത്തീട്ടുണ്ട്. വായിലൂടെ കഴിക്കുന്ന മരുന്നുകളുടെ കൂട്ടത്തിൽ ഏറ്റവും പ്രചാരമുള്ള പ്രമേഹ ഔഷധമാണിത്.
 
## രാസഘടനയും പ്രവർത്തനരീതിയും

ഡൈമീതൈൽ അമീൻ ഹൈഡ്രോക്ലോറൈഡും 2-സയനോഗ്വാനിഡീനും തമ്മിൽ പ്രതിപ്രവർത്തിക്കുമ്പോഴാണ് മെറ്റ്ഫോർമിൻ ഉണ്ടാകുന്നത്. ഈ രീതിയിലാണ് വ്യാവസായിക അടിസ്ഥാനത്തിൽ മെർഫോർമിൻ നിർമ്മിക്കുന്നത്. ഗുളിക രൂപത്തിൽ കഴിക്കുന്ന മെറ്റ്ഫോർമിനിന്റെ 60 ശതമാനത്തോളം ശരീരത്തിൽ അവശോഷണം ചെയ്യപ്പെടുന്നു. വൃക്കയിലെ ട്യുബുലാർ വിസജനം (tubular secretion) വഴിയാണ് മെറ്റ്ഫോർമിൻ ശരീരത്തിൽ നിന്നും പുറന്തള്ളപ്പെടുന്നത്.

കരളിലെ ഗ്ലൂക്കോസ് ഉല്പാദനം തടയുക വഴിയാണ് മെറ്റ്ഫോർമിൻ പ്രവർത്തിക്കുന്നത്. പ്രമേഹമുള്ളവരിൽ ഗ്ലൂക്കോസ് ഉല്പാദനത്തിന്റെ ശരാശരി മൂന്നിലൊന്നു ഭാഗം മെറ്റ്ഫോർമിനു നിയന്ത്രിക്കാൻ സാധിക്കുന്നു.

## വൈദ്യോപയോഗങ്ങൾ
ഇൻസുലിനൊപ്പവും, മറ്റ് ഹൈപ്പോഗ്ലൈസീമിക ഔഷധങ്ങൾക്കൊപ്പവും മെറ്റ്ഫോർമിൻ നൽകുന്നു. ടൈപ്പ് 1 പ്രമേഹം ചികിത്സിക്കാൻ മെറ്റ്ഫോർമിൻ ഉപയോഗിക്കപ്പെടുന്നില്ല. പ്രമേഹമുള്ളവരിൽ ഹൃദയാഘാതം, പക്ഷാഘാതം എന്നിവ വരാനുള്ള സാധ്യത മെറ്റ്ഫോർമിൽ കുറയ്ക്കുമെന്ന് പഠനങ്ങൾ തെളിയിക്കുന്നു. സ്ത്രീകളിൽ മാസമുറ ക്രമപ്പെടുത്താൻ മെറ്റ്ഫോർമിനു കഴിയുമെന്ന് പഠനങ്ങൾ തെളിയിക്കുന്നു.
## പാർശ്വഫലങ്ങൾ
പേശിവേദന, തരിപ്പ്, ശ്വാസതടസ്സം, ഓക്കാനം, ഛർദ്ദി എന്നിവ അപൂർവ്വമായുണ്ടാകുന്ന പാർശ്വഫലങ്ങളാണ്.
## ചിത്രശാല

## അവലംബം

വർഗ്ഗം:ഔഷധങ്ങൾ
വർഗ്ഗം:അവശ്യ മരുന്നുകൾ
കുരീൽവള്ളി

തെക്കെപശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് **കുറിഞ്ഞിൽ** അഥവാ **കുരീൽവള്ളി**. . മരങ്ങളിൽ കയറിപ്പോവുന്ന ഒരു വള്ളിയാണിത്. കനിതുരപ്പൻ ശലഭത്തിന്റെ ലാർവകൾ ഈ ചെടിയുടെ പഴങ്ങൾക്കുള്ളിലെ ഫലമാണ് ആഹരിക്കുന്നത്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കൊണ്ണാരേസീ
വട്ടത്താളി

മരം കയറാറുള്ള ഒരു വലിയ വള്ളിച്ചെടിയാണ് **വട്ടത്താളി**. . മിക്ക ഏഷ്യൻ രാജ്യങ്ങളിലും കണ്ടുവരുന്നു.  ഇലകൾക്ക് ഔഷധഗുണമുണ്ട്.   മലയൻ ശലഭം വട്ടത്താളിയുടെ പൂമൊട്ടിൽ മുട്ടയിടുന്നത് നിരീക്ഷിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.ncbi.nlm.nih.gov/pubmed/10395511
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Mallotus_repandus.htm 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഗുഡ്‌വിൻ ചാരിറ്റബിൾ ട്രസ്സ്റ്റ്

മുംബൈ ആസ്ഥാനമാക്കി പ്രവർത്തിക്കുന്ന സനദ്ധസംഘടനയാണ് ഗുഡ്‌വിൻ ചാരിറ്റബിൾ ട്രസ്റ്റ് . മരണാനന്തര അവയവദാനം ലക്ഷ്യമാക്കിയാണ് കൂടുതൽ പ്രവർത്തനങ്ങൾ നടക്കുന്നത്. 

## പ്രവർത്തനങ്ങൾ
മഹാരാഷ്ട്രയിലെ ഡോംബിവിലി, വസായ്, ചെമ്പൂർ, ചിഞ്ച്‌വാഡ്  കേരളത്തിലും അവയവദാനം ലക്ഷ്യമാക്കി ഏകദേശം 50000 ലേറെ പേർക്ക് മരണാനന്തരഅവയവദാന ബോധവൽക്കരണം നടത്തിയിട്ടുണ്ട്.

## രക്ഷാധികാരികൾ
### ഭരണസമിതി
*എ . ജി. മോഹൻ , ചെയർമാൻ
*സുനിൽ കുമാർ അക്കരക്കാരൻ , സെക്രട്ടറി
*സുധീർ കുമാർ അക്കരക്കാരൻ

### പ്രധാന അംഗങ്ങൾ
*ധൻരാജ് പിള്ള മുൻ ഇന്ത്യൻ ഹോക്കിക്യാപ്റ്റൻ
*പങ്കജ് ഉദാസ് ഗസൽ ഗായകൻ
*അൽക യാഗ്നിക് പിന്നണി ഗായിക
*അഫ്ദാബ് ശിവ്ദാസ്നി ഹിന്ദി സിനിമാതാരം
*മിനീഷ ലാമ്പ ഹിന്ദി സിനിമാതാരം
*ദേവൻ സിനിമാതാരം
*ജഗദീഷ് സിനിമാതാരം
*സുരാജ് വെഞ്ഞാറമൂട് സിനിമാതാരം
*പ്രവീണ സിനിമാതാരം
*ശരത്ത് സിനിമാതാരം
*ഷാനവാസ് ടെലിവിഷൻ സീരിയൽ നടൻ
*രഞ്ജിനി ഹരിദാസ് സിനിമാതാരം, അവതാരിക
*ശ്രുതി ലക്ഷ്മി സിനിമാതാരം

## അവയവദാന പ്രതിജ്ഞ

file:Goodwin charitable organ Donatio oath thrissur 1.JPG | അവയവദാന സമ്മത പ്രതിജ്ഞ,ത്രിശ്ശൂർ ശക്തൻ നഗർ
File:Goodwin charitable trust organ donation oath thrissur2.JPG | അവയവദാന സമ്മത പ്രതിജ്ഞ,ത്രിശ്ശൂർ ശക്തൻ നഗർ
File:Chinchwad organ donation pledge goodwin charitable trust.JPG | അവയവദാന സമ്മത പ്രതിജ്ഞ,ചിഞ്ച് വാഡ്, പൂണെ


## അവലംബം
മറിയാമ്മ (നാടകം)

മലയാളത്തിലെ ആദ്യത്തെ സോദ്ദേശ്യ സാമൂഹ്യ നാടകമാണ്  **മറിയാമ്മ നാടകം**. 1897 ൽ പോളച്ചിറയ്ക്കൽ കൊച്ചീപ്പൻ തരകനെഴുതിയ ഈ നാടകം 1903 ൽ പബ്ലിഷ് ചെയ്യപ്പെട്ടു.  കണ്ടത്തിൽ വർഗീസ് മാപ്പിളയാണ് ഈ നാടകം സംവിധാനം ചെയ്ത് തന്റെ മനോരമനാടകകമ്പനിയിലൂടെ  പല വേദികളിലും അവതരിപ്പിച്ചത്. ഈ നാടകം സമർപ്പിച്ചിരിക്കുന്നതു വർഗീസ് മാപ്പിളയ്ക്കാണ്.
## രചനാകാലം
ഈ നാടകത്തിന്റെ രചനാകാലം 1878ൽ ആണെന്നാണ് പല ചരിത്രങ്ങളിലും കാണൂന്നത്. എന്നാൽ 1922ലെ മൂന്നാം പതിപ്പിൽ കൊച്ചീപ്പൻ തരകൻ എഴുതിയ മുഖവുരയിലെ "25 കൊല്ലം മുമ്പെഴുതിയത്" എന്ന പരാമർശം, 1903ലെ ഒന്നാം പതിപ്പിന്റെതാണെന്നു തെറ്റിദ്ധരിച്ച് കൃതി എഴുതിയത് അതിനു 25 കൊല്ലം മുമ്പ് (1878) എന്ന തെറ്റിദ്ധാരണയാണ് ഈ വിലയിരുത്തലിനു കാരണം. 1878ൽ കൊച്ചീപ്പൻ തരകന് (1861-1940) 17 വയസ്സ് മാത്രമെ പ്രായം ഉള്ളൂ. 1895 മുതൽ 1914 വരെ നടന്ന ഷൊർണൂർ- കൊച്ചിഹാർബർ റയില്പാത പണിയെകുറിച്ച് നാടകത്തിൽ കാണുന്ന പരാമർശവും ഈ നിഗമനം തെറ്റാണെന്ന് തെളിയിക്കുന്നു. 

## പ്രമേയം
സാമൂഹിക പരിഷ്കരണലക്ഷ്യത്തോടെ രചിച്ച ഈ നാടകം മധ്യതിരുവിതാംകൂറിലെ ക്രിസ്ത്യാനികൾക്കിടയിൽ നിലനിന്നിരുന്ന അനാചാരങ്ങളെയും അജ്ഞതയെയും രൂക്ഷമായി ആക്രമിച്ചു. ഒരു കുടുംബത്തിലെ ആഭ്യന്തരകലഹമായിരുന്നു പ്രമേയം. വസൂരിരോഗികൾക്കു മേൽ നടത്തിയിരുന്ന മനുഷ്യത്വരഹിതമായ ചികിൽസാരീതികളെയും നാടകം രൂക്ഷമായ ഭാഷയിൽ വിമർശിക്കുന്നു.

നെടുങ്കുന്നത്തെ ചെമ്പകശേരി തറവാട്ടിലെ നവ ദമ്പതികളാണ് ഒസോപ്പച്ചനും മറിയാമ്മയും. പഠനാർഥം തിരുവനന്തപുരത്തേക്കു ഔസേപ്പച്ചൻ പോയതോടെ ഭർതൃവീട്ടിൽ മറിയാമ്മ ഒറ്റപ്പെട്ടു. മറിയാമ്മയ്ക്ക് ഇംഗ്ലിഷ് അറിയാമെന്നത് അവളെ ദുരിതപർവ്വത്തിലെത്തിച്ചു. ഒട്ടേറെ പീഡനങ്ങൾ മറിയാമ്മയ്ക്ക്സഹിക്കേണ്ടി വരുന്നു. 

മറിയാമ്മയ്ക്കു വസൂരിരോഗം പിടിപെട്ടതോടെ ഔസേപ്പച്ചന്റെ ബന്ധുക്കൾ അവളെ ഉപേക്ഷിക്കുന്നു. വസൂരിചികിൽസകരായി എത്തുന്ന ദുഷ്ടമാന്ത്രികർ മദ്യലഹരിയിൽ മറിയാമ്മയെ കൊല്ലാൻ തീരുമാനിക്കുന്നു. പെട്ടിയിലടച്ച് കുഴിച്ചുമൂടുന്ന മറിയാമ്മയെ അവളുടെ സഹോദരൻ സ്റ്റീഫൻ നാടകീയമായി രക്ഷിക്കുന്നു. മരണത്തെ തോൽപ്പിച്ചെത്തുന്ന മറിയാമ്മ അമ്മായിയമ്മ ഉൾപ്പെടെയുള്ളവരോടു ക്ഷമിച്ച് അവരോടു സ്നേഹപൂർണമായി പെരുമാറുന്നതോടെ അവർ മറിയാമ്മയോടു മാപ്പിരക്കുന്നു. 
## പഠനങ്ങൾ
നാടകചരിത്രങ്ങളിൽ ഒരുപാട് ഈ ആദ്യ നാടകത്തെക്കുറിച്ച്  പരാമർശങ്ങൾ ഉണ്ടെങ്കിലും  **മറിയാമ്മ നാടകം ചരിത്രപരമായ ഒരു വിലയിരുത്തൽ**എന്ന ലേഖനം മറിയാമ്മ നാടകത്തെക്കുറിച്ച്  ആധികാരികവിവരങ്ങൾ തരുന്നു. 

## പുനരവതരണം
2015 ൽ ബ്രിട്ടനിലെ ലിങ്കൺ സർവകലാശാലയിലെ അധ്യാപകനായ ഡോ. ശ്രീനാഥ് നായർ അരങ്ങത്തെത്തിച്ചിരുന്നു.

## അവലംബം
എലിസബേറ്റ സിറാനി

ബറോഖ് പ്രസ്ഥാനകാലത്തെ ഇറ്റാലിയൻ ചിത്രകാരിയായിരുന്നു **എലിസബേറ്റ സിറാനി**.(8 ജനു: 1638 – 28 ഓഗ:1665). ചിത്രകാരികൾക്കുവേണ്ടി അദ്ധ്യാപനകേന്ദ്രവും അവർ ആരംഭിയ്ക്കുകയുണ്ടായി. ചരിത്രവും ചരിത്രകഥാപാത്രങ്ങളും അവരുടെ ചിത്രണ വിഷയങ്ങളായിരുന്നു. ഇരുപത്തേഴാമത്തെ വയസ്സിൽ ദുരൂഹസാഹചര്യത്തിൽ മരണമടയുകയാണുണ്ടായത്.

## പ്രസിദ്ധമായ ചില ചിത്രങ്ങൾ
*കന്യാമറിയവും കുഞ്ഞും.
*മഗ്ദലന മറിയം
*ബിയാട്രീസ് സെൻസിയുടെ ഛായാചിത്രം.
## അവലംബം

വർഗ്ഗം:ഇറ്റാലിയൻ ചിത്രകാരന്മാർ
വെള്ളനാട് നാരായണൻ

കവിയും ചലച്ചിത്രഗാന നാടക ബാലെ രചയിതാവുമായിരുന്നു **വെള്ളനാട് നാരായണൻ**. കേരള സംഗീതനാടക അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
## ജീവിതരേഖ
ഹൈസ്കൂൾ പഠനത്തിനുശേഷം തിരുവനന്തപുരം എംജി കോളേജിൽനിന്ന് സുവോളജിയിൽ ബിരുദം നേടി. വാട്ടർ അതോറിറ്റി ജീവനക്കാരനായിരുന്ന അദ്ദേഹം ആദ്യമെഴുതിയത് 'ജ്വാലാമുഖം' എന്ന ഏകാങ്കനാടകമാണ്. പിന്നീട്  വർഷമേഘങ്ങൾ, 'അർഥാന്തരം', 'ആദിത്യഹൃദയം', 'ശൂർപ്പണഖാ ശപഥം' എന്നീ ശ്രദ്ധേയമായ നാടകങ്ങളെഴുതി. 

'സരസ്വതിയാമം' എന്ന ചലച്ചിത്രത്തിലെ 'നിന്നെ പുണരാൻ നീട്ടിയ കൈകളിൽ' എന്ന ഗാനം രചിച്ചത് ഇദ്ദേഹമായിരുന്നു. 'പൗരുഷം', 'വെളിച്ചമില്ലാത്ത വീഥിയിൽ', 'മൂക്കുത്തി' തുടങ്ങി 12 ഓളം ചലച്ചിത്രങ്ങൾക്ക് ഗാനരചന നടത്തി.

200 ഓളം നൃത്ത നാടകങ്ങൾകൾ, 100 ഓളം അമച്വർ നാടകങ്ങൾ, 35 ഓളം ബാലെകൾ, പ്രൊഫഷണൽ നാടകങ്ങൾ, വില്ലടിച്ചാൻ പാട്ട്, പ്രശസ്തകൃതികളുടെ കഥാപ്രസംഗ ആവിഷ്‌കാരങ്ങൾ, ലളിത ഗാനങ്ങൾ, 'സ്വാമി അയ്യപ്പൻ', 'ദേവീ മാഹാത്മ്യം'  ടി.വി.സീരിയലുകളുടെ തിരക്കഥ തുടങ്ങി എല്ലാ മേഖലകളിലും നാരായണന്റെ സംഭാവനകളുണ്ട്. 'അവളെന്റെ സ്വപ്നം', 'ആ പെൺകുട്ടി നീയായിരുന്നെങ്കിൽ' തുടങ്ങിയ സിനിമകളുടെ തിരക്കഥാകൃത്തും ആയിരുന്നു. 1997ൽ പുറത്തിറങ്ങിയ മുക്കുത്തിയാണ് അവസാന ചിത്രം.
## പുരസ്കാരങ്ങൾ
*1998ൽ കേരള സംഗീതനാടക അക്കാദമിയുടെ ഗുരുപൂജ പുരസ്‌കാരം 
## അവലംബം
കണ്ഡമാൽ കലാപം

ഒറീസയിലെ കണ്ഡമാൽ ജില്ലയിൽ 2008 ആഗസ്റ്റ്‌ 25ന് ആരംഭിച്ചു ദിവസങ്ങളോളം നീണ്ട ക്രിസ്തുമത വിശ്വാസികൾക്കെതിരെ ആർ.എസ്.എസ്സിന്റെ നേതൃത്വത്തിൽ ഹിന്ദുത്വ വർഗീയവാദികൾ കൂട്ടക്കൊലയും തീവെപ്പും കൊള്ളയും നടത്തിയ സംഭവമാണ് **കണ്ഡമാൽ കലാപം** എന്നറിയപ്പെടുന്നത്. ബി.ജെ.പി എം.എൽ.എ ആയിരുന്ന മനോജ്‌ പ്രധാന്റെ നേതൃത്വത്തിൽ നിരവധി ക്രിസ്ത്യൻ കേന്ദ്രങ്ങൾ ആക്രമിച്ചു തീയിട്ട സംഭവത്തിൽ 45 പേർ കലാപത്തിൽ കൊല്ലപ്പെട്ടു. 1,400 ക്രിസ്ത്യൻ വീടുകളും 80 ചർച്ചുകളും കലാപത്തിൽ തകർക്കപ്പെട്ടു. 18,500 പേർ വീടുകൾ നഷ്ടപ്പെട്ടു അഭയാർഥി കേന്ദ്രങ്ങളിലേക്ക് പാലായനം ചെയ്യേണ്ടി വന്നു."

## പുറം കണ്ണികൾ
കണ്ഡമാൽ ഇപ്പോഴും ഭീതിയിലാണ്‌
## കാണുക
ഗ്രഹാം സ്റ്റെയ്ൻസ്
## അവലംബം

വർഗ്ഗം:മത തീവ്രവാദം
വർഗ്ഗം:കലാപങ്ങൾ
മൾട്ടിപ്പിൾ സ്ക്ലീറോസിസ്

നാഡീവ്യൂഹത്തെ ബാധിക്കുന്ന ഒരു അസുഖമാണ് **മൾട്ടിപ്പിൾ സ്ക്ലീറോസിസ്**. തലച്ചോറിലെയും സുഷുമ്നയിലെയും ഞരമ്പുകോശങ്ങളുടെ ആവരണം നശിച്ചുപോകുന്ന അവസ്ഥയാണിത്.തന്മൂലം ഞരമ്പുകോശങ്ങൾ തമ്മിലുള്ള ആശയവിനിമയം തകരാറിലാവുന്നു. മൾട്ടിപ്പിൾ സ്ക്ലീറോസിസ് ബാധിച്ചവരുടെ ഇന്ദ്രിയങ്ങളുടെ പ്രവർത്തനം തകരാറിലാകകയും, പേശീതളർച്ച,  ശരീരവേദന, സ്പർശനശേഷിക്കുറവ് എന്നീ രോഗലക്ഷണങ്ങൾ ഉണ്ടാവുകയും ചെയ്യുന്നു. 
## രോഗകാരണങ്ങൾ
മൾട്ടിപ്പിൾ സ്ക്ലീറോസിസിന്റെ രോഗകാരണങ്ങൾ താഴെപ്പറയുന്നവയാണെന്നാണ് പഠനങ്ങൾ തെളിയിക്കുന്നത്:
* ജനിതകഘടന
* വൈറ്റമിനുകളുടെ അഭാവം
* മനഃക്ലേശം, വിഷാദം
* പുകവലി
* ബാല്യകാല രോഗങ്ങൾ
*ക്ലമീഡിയ ന്യൂമോണിയേ* എന്ന ബാക്ടീരിയ ഉണ്ടാക്കുന്ന രോഗബാധ മൂലവും, ചില വൈറസുകൾ കാരണവും മൾട്ടിപ്പിൾ സ്ക്ലീറോസിസിനു കാരണമായേക്കാവുന്ന ആവരണനാശം സംഭവിക്കാം.

## രോഗലക്ഷണങ്ങൾ
മൾട്ടിപ്പിൾ സ്ക്ലീറോസിസിന്റെ രോഗലക്ഷണങ്ങൾ താഴെപ്പറയുന്നവയാണ്:
* പേശിതളർച്ച
* വിറയൽ
* കാഴ്ച്ചക്കുറവ്  
* വിഴുങ്ങാന്നുള്ള ബുദ്ധിമുട്ട്
* വിട്ടുമാറാത്ത വേദന
* വിഷാദരോഗം
* അസ്ഥിര മനസ്ഥിതി
* കൈകാലുകളിൽ തരിപ്പ്
* സന്തുലനാവസ്ഥ തെറ്റൽ
* സംസാരശേഷിക്കുറവ്

## രോഗനിർണയം
പ്രധാനമായും രോഗലക്ഷണങ്ങൾ അടിസ്ഥാനമാക്കിയാണ് രോഗനിർണയം നടത്തുന്നത്. രോഗനിർണയം നടത്താൻ മക്ഡൊണാൾഡ് മാനദണ്ഡമാണ് ഡോക്ടർമാർ പിന്തുടരുന്നത്. സാധാരണഗതിയിൽ ഇരുപതിനും നാൽപ്പതിനും ഇടയിൽ വയസ്സുള്ളപ്പോഴാണ് മൾട്ടിപ്പിൾ സ്ക്ലീറോസിസിന്റെ രോഗാരംഭം. എന്നാൽ അപൂർവ്വമായി അൻപത് വയസ്സിനു മീതെയുള്ളവരിലും ആദ്യ രോഗലക്ഷണങ്ങൾ കണ്ടുവരാറുണ്ട്. ഭൂമധ്യരേഖയ്ക്ക് അകലെയുള്ള രാജ്യങ്ങളിൽ ജീവിക്കുന്നവർക്കാണ് മൾട്ടിപ്പിൾ സ്ക്ലീറോസിസ് കൂടുതലായും കണ്ടുവരുന്നത്. രക്തപരിശോധനകളും, എം.ആർ.ഐ പോലെയുള്ള പ്രതിച്ഛായ പഠനങ്ങളും നടത്തിയതിനു ശേഷം മാത്രമേ മൾട്ടിപ്പിൾ സ്ക്ലീറോസിസിന്റെ രോഗനിർണ്ണയം നടത്താറുള്ളൂ.
## ചികിത്സ
മൾട്ടിപ്പിൾ സ്ക്ലീറോസിസ് പൂർണ്ണമായും ചികിത്സിച്ച് ഭേദമാക്കാനുള്ള ഔഷധങ്ങൾ കണ്ടുപിടിക്കപ്പെട്ടിട്ടില്ല. ഗുരുതരമായ തരം രോഗം ബാധിച്ച വ്യക്തികൾ രോഗലക്ഷണങ്ങളുടെ ശമനത്തിനായി ആയുഷ്കാലത്തേക്ക് മരുന്നുകൾ കഴിക്കേണ്ടതുണ്ട്. രൂക്ഷമല്ലാത്ത രോഗലക്ഷണങ്ങളുള്ളവർ സ്ഥിരമായി ചികിത്സ ചെയ്യേണ്ടതില്ല. മൾട്ടിപ്പിൾ സ്ക്ലീറോസിസ് ബാധിച്ച വ്യക്തികൾക്ക് ആയുർദൈർഘ്യം കുറവായിരിക്കും. ഔഷധങ്ങളുടെ ഉപയോഗം മൂലം ആയുസ്സ് ദീർഘിപ്പിക്കാൻ സാധിക്കും. മീഥൈൽ പ്രഡ്നിസലോൺ എന്ന മരുന്ന് രോഗലക്ഷണങ്ങൾ കുറയ്ക്കാൻ സഹായിക്കുന്നു. നാറ്റിലിസുമാബ്, ഫിങ്കോലിമോഡ്, അലെംടുസിമാബ്, ഇന്റർഫെറോണുകൾ എന്നിവയും ചികിത്സയ്ക്കായി ഉപയോഗിക്കുന്നു.
## അവലംബം

വർഗ്ഗം : രോഗങ്ങൾ
കൃഷ്ണ ഇളമൺ

മലയാള സിനിമയിലെ ആദ്യകാല ശബ്ദലേഖകരിൽ പ്രമുഖനാണ്   **കൃഷ്ണൻ നമ്പൂതിരി** എന്ന **കൃഷ്ണ ഇളമൺ**. എൺപതിലധികം സിനിമകൾക്ക് ശബ്ദലേഖനം നിർവഹിച്ചു.
## ജീവിതരേഖ
തിരുവല്ലയിൽ ഇളമൺ ഇല്ലത്ത് ജനിച്ചു. ഇന്റർമീഡിയറ്റ് വിദ്യാഭ്യാസം കഴിഞ്ഞ് കൽക്കത്ത സർവ്വകലാശാലയിൽ ബി.എക്ക് ചേർന്നു. ശാന്തിനികേതനിൽ താമസിച്ചായിരുന്നു പഠനം. ബോംബെയിലെ ശ്രീ സൗണ്ട് സ്റ്റുഡിയോയിൽ പഠനാനന്തരം ചേർന്നു. ശബ്ദലേഖന രംഗത്തെ പ്രഗല്ഭരായ ചന്ദ്രകാന്ത് പാണ്ഡ്യ, എസ്.വി. പാട്ടീൽ, വി.എൻ. ശർമ്മ എന്നിവർക്കൊപ്പം പ്രവർത്തിച്ചു. 1943 ൽപൃഥ്വിരാ‍ജ് ചിത്രമായ ഫൂലിൽ സഹ ശബ്ദലേഖകനായി. ലൈല മജ്നു, ഇപ്റ്റയുടെ ധർത്തി കേ ലാൽ എന്നീ ചിത്രങ്ങളുടെയും ശബ്ദലേഖനം നിർവഹിച്ചു. തിരുവനന്തപുരത്തേക്കു മടങ്ങിയ അദ്ദേഹം, 1981 ൽ വിരമിക്കുന്നതു വരെ 30 വർഷത്തോളം മെരിലാന്റ് ചിത്രങ്ങളുടെ ശബ്ദലേഖനം നിർവഹിച്ചു. 'കാലം മാറുന്നു' എന്ന ചിത്രത്തിൽ ഒ.എൻ.വി -ദേവരാജൻ ടീമിന്റെ ആദ്യത്തെ ചലച്ചിത്രഗാനവും റിക്കോർഡ് ചെയ്തതും കൃഷ്ണയാണ്. 
## ശബ്ദലേഖനം നിർവഹിച്ച സിനിമകൾ
*പാടാത്ത പൈങ്കിളി (1957)	
*രണ്ടിടങ്ങഴി	(1958)
*ഭക്തകുചേല(1961)
*ശ്രീരാമ പട്ടാഭിഷേകം(1962)	
*കാട്ടുമൈന	(1963)	
*സ്നാപക യോഹന്നാൻ (1963)	
*കറുത്ത കൈ (1964	)
*ശ്രീ ഗുരുവായൂരപ്പൻ(1964)	
*പട്ടുതൂവാല	(1965	)
*കളിയോടം	(1965	)
## അവലംബം


വർഗ്ഗം:മലയാളചലച്ചിത്ര ശബ്ദലേഖകർ
കേനോപനിഷത്ത് (ഗ്രന്ഥം)

സ്വാമി നിർമ്മലാനന്ദഗിരി മഹരാജ്‌ കേനോപനിഷത്തിനെ ആധാരമാക്കി രചിച്ച ഒരു ആദ്ധ്യാത്മികഗ്രന്ഥമാണ് ഇത്.
ഗുരുശിഷ്യസംവാദരൂപത്തിലുള്ള കേനോപനിഷത്തിന്റെ  പഠനംവും ആധുനിക ആധ്യാത്മികസങ്കേതങ്ങളെ മുഴുവൻ പൊളിച്ചെഴുതുന്ന പാരമ്പര്യപ്രതിഷ്ഠിതമായ നിരീക്ഷണങ്ങളും  ഇതിൽ ഉൾക്കൊള്ളിച്ചിരിയ്ക്കുന്നു
## അവലംബം
മെർലിൻ

മെർലിനെ ഇംഗ്ലീഷിൽ merlin എന്ന് അറിയപ്പെടുന്നു.ശാസ്ത്രീയ നാമം Falco columbarius എന്നാണ്. 
## രൂപ വിവരണം
മെർലിന് 240-33 സെ.മീ നീളമുണ്ടാവും.ചിറകുകളുടെ അറ്റങ്ങൾ തമ്മിൽ50-73 സെ.മീ അകലമുണ്ട്. നല്ല ദൃഢതയുള്ള പക്ഷിയാണ്. പൂവൻ ശരാശരി 165 ഗ്രാം തൂകം കാണും.പിടയ്ക്ക്ശരാശരി 230 ഗ്രാമും. ലോകത്തിൻറെ വിവിധ ഭാഗങ്ങളിൽ കാണുന്നവയ്ക്കു തമ്മിൽ വലിപ്പ വ്യത്യാസമുണ്ട്. കാലത്തിനനുസരിച്ചും വലിപ്പ വ്യത്യാസം കാണാറുണ്ട്. ഇണകൾ 2 വേറെ വേറെ ഇരകളെയാണ് പിടിക്കുന്നത്. ഇവ ഇണ്യ്ക്കു വേണ്ടി അധികാര പരിധി ചുരുക്കാറുണ്ട്. പൂവന് പുറത്ത് നീല നിറം കലർന്ന ചാരനിറമാണുള്ളത്. അടിവശം മങ്ങിയവെള്ളയൊ ഓറഞ്ചു കലർന്ന  നിറമൊ ആണുള്ളത്, പിന്നെ ചുവപ്പു കലർന്ന തവിട്ടു നിറമുള്ള വരകളും ഉണ്ട്.പിടയ്ക്കും പ്രായമാവാത്തവയ്ക്കുമ്മുകൾഭാഗത്ത് തവിട്ടു കലർന്ന ചാര നിറംതൊട്ട് കടുത്ത തവിട്ടു നിറം വും അടിഭാഗം തവിട്ടു പുള്ളികളോടു കൂടിയ മങ്ങിയ വെള്ള നിറവുമാണ്. ബങ്ങിയ വെള്ള നിറമുള്ള പുരികമുണ്ട്. 
 

## പ്രജനനം
മേയ്- ജൂണ്മാസങ്ങളിലാണ് പ്രജനന കാലം. ഇവയ്ക്ക് ഒരെ ഇണ തന്നെയാണ് ഉണ്ടാവുക, ചുരുങ്ങിയത് ഒരു പ്രജനനകാലത്തേക്കെങ്കിലും. കൂടുകൾ ഇടതൂർന്ന മരക്കൂട്ടങ്ങൾക്കിടയിലുമ്പാറക്കൂട്ടത്തിലും ആയിരുക്കും.ഇവ സ്വന്തം കൂടുകൾ ഉണ്ടാക്കാരില്ല. കാക്കകളോ മറ്റു പക്ഷികളൊ ഉപേക്ഷിച്ച കൂടുകളാണ് ഉപയോഗിക്കുന്ന്ത്.

3-6 മുട്ടകൾ ഇടാറുണ്ട്. 28-32 ദിവസംകൊണ്ട് മുട്ടകൾ വിരിയും. അടയിരിക്കുന്നത് 90% പിട്കളാണ്. പ്കരം പൂവൻ കുടുംബത്തുനുവേണ്ട ഇര തേടും.  കുഞ്ഞ്30 ദിവസത്തിനുശേഷം പറക്കാൻ തുടങ്ങും.അവ 4 ആഴ്ചകൂടി രക്ഷിതാക്കളുടെ സംരക്ഷണയിലാവും. മുട്ടകൾ മിക്കവാറുമെല്ലാം വിരിയും.
## പുറത്തേക്കുള്ള കണ്ണികൾ

* Merlin Species Account – Cornell Lab of Ornithology
* Merlin - ''Falco columbarius''  - USGS Patuxent Bird Identification InfoCenter
* Picture of Black Merlin (Falco columbarius suckleyi subspecies)
* Merlin photos at Oiseaux.net
* Ageing and sexing (PDF; 5.3) by Javier Blasco-Zumeta & Gerd-Michael Heinze 
* 
* Merlin, Canadian Peregrine Foundation
* 
* 
* http://merlinfalconfoundation.org/  Merlin Falcon Foundation
ഹുസൈൻ രാജാവ്

1952 മുതൽ 1999 വരെ ജോർദാനിലെ രാജാവ്. പൂർണ്ണനാമം **ഹുസൈൻ ബിന് തലാൽ അൽ ഹാശിമി**. 1935 നവംബർ 14 ന് ജനനം 1999 ഫെബ്രുവരി 7ന് അന്തരിച്ചു. പിതാവ് തലാലിന്റെ നിര്യാണാനന്തരം ഭരണം ഏറ്റെടുത്ത അദ്ദേഹം ആധുനിക ജോർദാന്റെ വളർച്ചക്ക് വളരെയേറെ പങ്ക് വഹിച്ചു. അറബ് - ഇസ്രയേൽ സംഘർഷങ്ങൾക്ക് മഞ്ഞുരുക്കം നടന്നത് ഹുസൈൻ രാജാവിന്റെ കാലത്താണ്.ഇദ്ദേഹത്തിന്റെ മരണശേഷം മകൻ അബ്ദുല്ല രണ്ടാമൻ ഭരണസാരഥ്യം ഏറ്റെടുത്തു.

വർഗ്ഗം:1935-ൽ ജനിച്ചവർ
വർഗ്ഗം:1999-ൽ മരിച്ചവർ
വർഗ്ഗം:അർബുദത്താൽ മരിച്ചവർ
വർഗ്ഗം:മുസ്ലിം രാജാക്കന്മാർ
വർഗ്ഗം:ജോർദാൻ
പീറ്റർ ലെകോ

ഹംഗേറിയൻ-സെർബ് ചെസ് ഗ്രാൻഡ്മാസ്റ്ററാണ് **പീറ്റർ ലെകോ**.(ജ: സെപ്റ്റം:8 1979) 1994 ൽ ലോകത്തെ ഏറ്റവും പ്രായം കുറഞ്ഞ ഗ്രാൻഡ്മാസ്റ്ററുമായിരുന്നു. 2004 ൽ ക്രാമ്നികിനെ ക്ലാസ്സിക്കൽ ലോക ചാമ്പ്യൻഷിപ്പിൽ നേരിട്ടു.7-7 പോയന്റുകൾക്ക് ക്രാമ്നിക് തന്നെ കിരീടം നിലനിർത്തി.എട്ട് ചെസ് ഒളിമ്പ്യാഡുകളിൽ ഹംഗറിയെ  പ്രതിനിധീകരിച്ച  ലെകൊ സ്വർണ്ണമെഡലും കരസ്ഥമാക്കി.
## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
നെയ്

മദ്ധേഷ്യൻ രാജ്യങ്ങളിൽ പ്രചാരത്തിലുള്ള ഒരിനം ഓടക്കുഴലാണ് നെയ് . മുളകൊണ്ട് നിർമ്മിതമായ ഈ കുഴൽ പൗരാണിക കാലം മുതൽ ബാബിലോണിയക്കാരും ഈജിപ്ഷ്യരും ഉപയോഗിച്ചിരുന്നു. അറബി സംഗീതത്തിലും സൂഫി സംഗീതങ്ങളിലും ഈ വാദ്ധ്യേപകരണത്തിന് അനല്പമായ സ്ഥാനമുണ്ട്. റൂമിയുടെ മസ്നവിയുടെ ആരംഭം തന്നെ മുളങ്കാടുകളിൽ നിന്നും വേർപ്പെട്ട ഓടക്കുഴലിന്റെ രോദനത്തെകുറിച്ച് വർണ്ണിച്ചു കൊണ്ടാണ്. വലിപ്പം കൂടിയതും വലിപ്പം കുറഞ്ഞതുമായ രണ്ടിനം നെയ് നിലവിലുണ്ട്.

## ചിത്രശാല
ഫത്ഹുൽ മുഈൻ

16-ആം നൂറ്റാണ്ടിൽ കേരളത്തിൽ ജീവിച്ചിരുന്ന മുസ്‌ലിം പണ്ഡിതനായ സൈനുദ്ദീൻ മഖ്ദൂം രണ്ടാമൻ രചിച്ച വിഖ്യാതമായ ഒരു ഇസ്‌ലാമിക കർമശാസ്ത്ര ഗ്രന്ഥമാണ് Fat'hul Mu'een Bi Sharh Qurrath Ain(  فتح المعين بشرح قرة العين بمهمات الدين ). മഖ്ദൂം രണ്ടാമൻ തന്നെ രചിച്ച മൂലഗ്രന്ഥമായ ഖുറത്തുൽ ഐനിന്റെ അയത്നലളിതമായ വ്യാഖ്യാനമാണ് ഫത്ഹുൽ മുഈൻ. ലോകത്തെ തന്നെ ഏറ്റവും ചെറിയ കർമശാസ്ത്രഗ്രന്ഥമാണ് ‘ഖുർറത്തുൽ ഐൻ’ 70 ചെറുവരിയിലെഴുതിയ ‘ഖുർറത്ത്’ അതിഗഹനമായത് കൊണ്ട് മഖ്ദൂം തന്നെ വ്യാഖ്യാനം രചിക്കുകയായിരുന്നു. 1575 ജനുവരി 7 ( ഹി 982 റമളാൻ 24-ന്) വെള്ളിയാഴ്ച രാവിലാണ് ഫത്ഹുൽ മുഈനിന്റെ രചന പൂർത്തിയാക്കുന്നത്.

## ആശ്രയം
ഇബ്നു ഹജർ, ഇബ്നു സിയാദ്, സക്കരിയ്യൽ അൻസ്വാരി, ഇമാം അംജദ് അഹമ്മദുൽ മുസജ്ജദ് തുടങ്ങിയവരാണ് ഈ ഗ്രന്ഥത്തിന്റെ ആശയസ്രോതസുകളെന്ന് ഫത്ഹുൽ മുഈനിന്റെ തുടക്കത്തിൽ തന്നെ പറയുന്നുണ്ട്.

## വ്യാഖ്യാനങ്ങൾ
അനേകം പണ്ഡിതന്മാർ ഖുർറത്തുൽ ഐനിനും ഫത്ഹുൽ മുഈനിനും വ്യാഖ്യാന ഗ്രന്ഥങ്ങൾ രചിച്ചിട്ടുണ്ട്. നിഹായത്തു സൈൻ ഫീ ഇർഷാദിൽ മുബ്തദിഈൻ,ശറഹു സഈദ് ബ്‌നു മുഅല്ലിഫ്, ഇആനത്തുൽ മുസ്തഈൻ,സയ്യിദ് ബക്‌രി ശത്വൽ മക്കിയുടെ ഇആനത്തുത്വാലിബീന്, സയ്യിദ് സഖാഫിന്റെ തർശീഹുൽ മുസ്തഫീദീൻ, കേരളീയ പണ്ഡിതനും സ്വൂഫിയുമായ ശൈഖ് അബ്ദുറഹ്മാൻ തങ്ങളുടെ (താനൂർ) മകൻ അലി എന്ന കുഞ്ഞുട്ടി മുസ്‌ലിയാർ രചിച്ച തൻശീത്വുൽ മുതാലിഈൻ തുടങ്ങിയവ ഫത്ഹുൽ മൂഈനിന്റെ ഹാശിയകൾ(ഒരു വ്യാഖ്യാനത്തിന്റെ വ്യാഖ്യാനം)  ആണ്. 
അബ്ദുൽ ലത്തീഫ് ഫൈസി മൂടാൽ,&nbsp;കുറ്റിപ്പുറം രചിച്ച തദ്കിറത്തു ത്വാലിബീൻ ഇലാ അഹാദീസി ഫത്ഹിൽ മുഈൻ (تذكرة الطالبين الى أحاديث فتح المعين), ഫത്ഹുൽ മുഈനിൽ പ്രസ്താവിക്കപ്പെട്ട ഹദീസുകളുടെ ആധികാരികത, സ്രോതസ്സ്, അവയുടെ പൂർണ്ണ രൂപം തുടങ്ങിയവ വിശകലനം ചെയ്യുന്നതോടൊപ്പം പ്രത്യേക മസ്അലകളിൽ സൂചിപ്പിക്കപ്പെട്ട നബി صلى الله عليه وسلم യുടെ ഇത്തിബാഉകൾ, കൽപ്പന, നിരോധനം&nbsp; എന്നിവയുടെ ഹദീസുകളും അതിൽ വിശദീകരിക്കുന്നു.

## വിവർത്തനങ്ങൾ
പല ഭാഷകളിലേക്ക് ഫത്ഹുൽ മുഈൻ മൊഴിമാറ്റം നടത്തപ്പെട്ടിട്ടുണ്ട്. മലയാളത്തിലെ പ്രഥമ പരിഭാഷ തയ്യാറാക്കിയത് പി.കെ കുഞ്ഞൻ ബാവ   മുസ്ലിയാർ പാടൂർ ആണ്. പിന്നീട് നിരവധി മലയാള പരിഭാഷകൾ പുറത്തിറങ്ങി. തുഹ്ഫത്തു തമിലീൻ ഫീ തർജമതി ഫത്ഹിൽ മുഈൻ എന്ന പേരിൽ അഹ്മദ് മുഹ്യുദ്ധീൻ തമിഴ് ഭാഷയിലേക്കും കർണാടകയിലെ അഭ്യാർകനൂർ സ്വദേശി മുഹമ്മദ് ഹനീഫ് ദാരിമി കന്നട ഭാഷയിലേക്കും ഡോ. അലി അസ്അദ് ഇന്തോനേഷ്യയിലേക്കും ശൈഖ് ഉസ്മാൻ മഹ്ദി മലായിലേക്കും ഫത്ഹുൽ മുഈൻ വിവർത്തനം ചെയ്തിട്ടുണ്ട്. അതിനുപുറമെ, കേരളീയ പണ്ഡിതന്മാരുടെ നിരവധി തഅ്ലീഖാത്തുകളും തഖ്രീറാത്തുകളും ഗവേഷണ പഠനങ്ങളും ഫത്ഹുൽ മുഈൻ അനുബന്ധമായി പുറത്ത് വന്നിട്ടുണ്ട്, 

ഇസ്‌ലാമിലെ ശാഫിഇ കർമശാസ്ത്രത്തെ ലളിതമായി അവതരിപ്പിക്കുന്ന രീതിയാണ് ഈ ഗ്രന്ഥത്തിൽ അദ്ദേഹം സ്വീകരിച്ചിട്ടുള്ളത്. പല അറബ് നാടുകളിലെ നിരവധി യൂണിവേഴ്സിറ്റികളിലും കേരളത്തിലെ പള്ളിദറസ്സുകളിലും അടക്കം ഈ ഗ്രന്ഥം പഠന വിഷയമാണ്. 

## അവലംബം
കൂവ

രണ്ട് അടിയോളം പൊക്കം വയ്ക്കുന്ന ബഹുവർഷിയായ ഒരു ചെടിയാണ് **ആരോ റൂട്ട്** അഥവാ **കൂവ**.. കിഴങ്ങിൽ ധാരാളമായുള്ള അന്നജത്തിനായി വളർത്തുന്നു. തികച്ചും പോഷക സമൃദ്ധവും ആരോഗ്യകരവുമായ ഒരു ഭക്ഷ്യ വസ്തുവാണ് കൂവ കിഴങ്ങ്. കുട്ടികൾക്കും മുതിർന്നവർക്കും ഇത് അനുയോജ്യമാണ്. ശരീരത്തിന്  ഗുണകരമായ ധാരാളം വിറ്റാമിനുകൾ, ധാതുക്കൾ, നാരുകൾ എന്നിവ ഇതിൽ സമൃദ്ധമായി അടങ്ങിയിരിക്കുന്നു. കിഴങ്ങ് ഭക്ഷ്യയോഗ്യമാണ്. ചേരാച്ചിറകൻ ശലഭത്തിന്റെ ലാർവകൾ ഇതിന്റെ ഇലകൾ തിന്നാറുണ്ട്.


File:Arrowrootഃ plant flower 04.jpg|thumb|കൂവ_ ചെടി_പൂവ്


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും 
* http://www.flowersofindia.net/catalog/slides/West-Indian%20Arrowroot.html
* http://www.efloras.org/florataxon.aspx?flora_id=2&taxon_id=200028493

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സിഞ്ചിബറേൽസ്
വർഗ്ഗം:കേരളത്തിലെ സസ്യജാലം
മെനിഞ്ചൈറ്റിസ്

തലച്ചോറിന്റെയും സുഷുമ്നാ നാഡിയുടെയും ആവരണങ്ങളായ മെനിഞ്ചസുകൾക്കുണ്ടാവുന്ന അണുബാധയാണ് **മെനിഞ്ചൈറ്റിസ്**. കേന്ദ്ര നാഡീവ്യൂഹത്തെ സംരക്ഷിക്കുക എന്നതാണ് മെനിഞ്ചസുകളുടെ ധർമ്മം. ഏതു പ്രായക്കാർക്കും മെനിഞ്ചൈറ്റിസ് വരാനുള്ള സാധ്യതയുണ്ട്. പ്രധാനമായും വൈറസുകളും ബാക്ടീരിയയും മൂലമാണ് മെനിഞ്ചൈറ്റിസ് ഉണ്ടാവുന്നതെങ്കിലും  ഫംഗസ്, പാരസൈറ്റുകൾ, ചില ഔഷധങ്ങൾ എന്നിവ മൂലവും മെനിഞ്ചൈറ്റിസ് ഉണ്ടാകാം. മെനിഞ്ചൈറ്റിസ് മൂലം മരണം വരെ സംഭവിക്കാവുന്നതുകൊണ്ട് എത്രയും പെട്ടെന്ന് ചികിത്സ തേടേണ്ടത് പ്രധാനമാണ്.

## രോഗകാരണങ്ങൾ
ബാക്ടീരിയ, ഫംഗസ്, പ്രോട്ടോസോവ എന്നിവയുടെ ബാധ മൂലമാണ് മെനിഞ്ചൈറ്റിസ് ഉണ്ടാവുന്നതെങ്കിലും, അണുബാധ മൂലമല്ലാതെയും മെനിഞ്ചൈറ്റിസ് ഉണ്ടാകാം. ഇതിനെ അസെപ്റ്റിക് മെനിഞ്ചൈറ്റിസ് എന്നു വിളിക്കുന്നു. സാധാരണഗതിയിൽ ബാക്ടീരിയൽ മെനിഞ്ചൈറ്റിസ് ചികിത്സിച്ചു ഭേദമായതിനു ശേഷമാണ് അസെപ്റ്റിക് മെനിഞ്ചൈറ്റിസ് ഉണ്ടാവുന്നത്. ഹൃദയത്തെ ബാധിക്കുന്ന എന്റോകാർഡൈറ്റിസ് എന്ന രോഗത്തിലെ ബാക്ടീരിയ രക്തത്തിലൂടെ തലച്ചോറിലേക്ക് എത്തിച്ചേർന്നാലും അസെപ്റ്റിക് മെനിഞ്ചൈറ്റിസ് ഉണ്ടാവാം. ശിശുക്കളിൽ *ഗ്രൂപ്പ് ബി സ്ട്രെപ്റ്റോക്കോക്കൈ*, *ഇ-കോളി* എന്നീ ബാക്ടീരിയയാണ് പ്രധാനമായും മെനിഞ്ചൈറ്റിസ് ഉണ്ടാക്കുന്നത്. കുട്ടികളിലും മുതിർന്നവരിലും *നീസീരിയ മെനിഞ്ചൈറ്റിഡിസ്*, *സ്ട്രെപ്റ്റോക്കോക്കസ് ന്യൂമോണിയേ* എന്നീ രോഗകാരികളാണ് മെനിഞ്ചൈറ്റിസ് ഉണ്ടാക്കുന്നത്.
## രോഗലക്ഷണങ്ങൾ
അസഹ്യമായ തലവേദനയാണ് മെനിഞ്ചൈറ്റിസിന്റെ പ്രധാന രോഗലക്ഷണം. കഴുത്തിലെ പേശികളുടെ വലിവ്, തീവ്രമായ പനി, മാനസികവിഭ്രാന്തി, ഓക്കാനം, ഛർദ്ദി എന്നിവയാണ് മറ്റ് രോഗലക്ഷണങ്ങൾ. കുട്ടികളിൽ ഉറക്കക്കൂടുതൽ, അപസ്മാരം, സന്നിപാതം (Delirium) എന്നിവയും കണ്ടുവരുന്നു.
## ചികിത്സ
ലംബാർ പങ്ചർ വഴി സെറിബ്രോ-സ്പൈനൽ ദ്രാവകം കുത്തിയെടുക്കുന്നു. കുത്തിയെടുത്ത ദ്രാവകത്തിൽ സൂക്ഷ്മജീവികളുടെ സാന്നിധ്യമുണ്ടോ എന്ന് പരിശോധിക്കുന്നു. അണുക്കളുടെ സാന്നിധ്യമുണ്ടെന്ന് നിരീക്ഷിക്കപ്പെട്ടാലോ, രോഗി മെനിഞ്ചൈറ്റിസിന്റെ തനത് രോഗലക്ഷണങ്ങൾ കാണിച്ചാലോ ആന്റിബയോട്ടിക്കുകൾ ഉപയോഗിച്ചുള്ള ചികിത്സ തുടങ്ങാവുന്നതാണ്. ഇതേ ദ്രാവകം കൾച്ചർ ചെയ്ത് സൂക്ഷ്മജീവികളുടെ കോളനികൾ തിരിച്ചറിയുന്നു. തിരിച്ചറിഞ്ഞ അണുക്കൾക്ക് സംവേദകത്വമുള്ള ആന്റിബയോട്ടിക്കുകളും ചേർത്താണ് ചികിത്സ തുടരുന്നത്. ചില സന്ദർഭങ്ങളിൽ സ്റ്റിറോയിഡുകളും രോഗശമനത്തിനായി നൽകാറുണ്ട്. ആംഫോടെറിസിൻ-ബി, ഫ്ലൂസൈറ്റസിൻ എന്നീ മരുന്നുകളാണ് ഫംഗൽ മെനിഞ്ചൈറ്റിസ് ചികിത്സിക്കാനായി ഉപയോഗിക്കുന്നത്.

## അവലംബം

വർഗ്ഗം: രോഗങ്ങൾ
ചെറു ഊരം

മധ്യരേഖാപ്രദേശത്തെ പാഴ്‌നിലങ്ങളിൽ കണ്ടുവരുന്ന ഒരു കളയാണ് **ചെറു ഊരം** . പാതയോരങ്ങളിലും തുറസ്സായ പ്രദേശങ്ങളിലും വളരാറുണ്ട്. ഹോമിയോപ്പതിയിൽ മരുന്നായി ഉപയോഗിക്കാറുണ്ട്. പല ആഫ്രിക്കൻ രാജ്യങ്ങളിലും ഇലകൾ കറിവച്ചുകഴിക്കാറുണ്ട്. നിറയെ നാരുകൾ ഉള്ളതിനാൽ തണ്ടുകൾ ബാഗ് ഉണ്ടാക്കാൻ ഉപയോഗിക്കുന്നുണ്ട്. പലതരം നാട്ടുമരുന്നുകളായും ഉപയോഗമുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തൊടുപുഴ വാസന്തി

ഒരു മലയാളചലച്ചിത്ര അഭിനേത്രിയായിരുന്നു **പി. വാസന്തി** എന്ന **തൊടുപുഴ വാസന്തി**. 450-ലധികം ചലച്ചിത്രങ്ങളിൽ വാസന്തി അഭിനയിച്ചിട്ടുണ്ട്. കൂടാതെ 16-ഓളം ടെലിവിഷൻ പരമ്പരകളിലും 100 ലധികം നാടകങ്ങളിലും വേഷമിട്ടു. നാടകാഭിനയത്തിന് സംസ്ഥാന സർക്കാരിന്റെ പുരസ്ക്കാരവും ഫിലിം ക്രിട്ടിക്സ് അവാർഡും ലഭിച്ചിട്ടുണ്ട്. 

ഇടുക്കി ജില്ലയിലെ തൊടുപുഴക്കടുത്ത് മണക്കാട് എന്ന ഗ്രാമത്തിലാണ് വാസന്തി ജനിച്ചത്. പിതാവ് കെ. ആർ. രാമകൃഷ്ണൻ നായർ നാടക നടനും മാതാവ് പി. പങ്കജാക്ഷി അമ്മ തിരുവാതിരക്കളിയുടെ ആശാട്ടിയുമായിരുന്നു. വാസന്തിയുടെ പിതാവ് ‘ജയ്ഭാരത്’ എന്ന പേരിൽ ബാലെ ട്രൂപ്പ് നടത്തിയിരുന്നു. പതിനാറാം വയസ്സിൽ വാസന്തി ഉദയായുടെ ‘ധർമ്മക്ഷേത്രേ കുരുക്ഷേത്രേ’യിൽ ഒരു നൃത്തം അവതരിപ്പിച്ചു. 

അടൂർ ഭാവാനിക്കൊപ്പം നാടക ട്രൂപ്പിൽ ചേർന്നു. ‘പീനൽകോഡ്’ എന്ന നാടകത്തിൽ അഭിനയിക്കവെ അടൂർ ഭവാനിയാണ് തൊടുപുഴ വാസന്തി എന്ന പേരു വിളിച്ചത്. ‘എന്റെ നീലാകാശം’ എന്ന സിനിമയിലൂടെ ആദ്യമായി ക്യാരക്‌ടർ വേഷം ലഭിച്ചു. അതിൽ നല്ല വേഷമായിരുന്നിട്ടും വാസന്തിക്ക് കൂടുതൽ വേഷങ്ങൾ ലഭിച്ചില്ല. വീണ്ടും നാടകലോകത്തേക്ക് മടങ്ങിയ വാസന്തി, കേരളത്തിലെ പല നാടക ട്രൂപ്പുകളിൽ അഭിനയിച്ചു. അതിനിടയിൽ റേഡിയോ നാടക രംഗത്തും അവർ സജീവമായിരുന്നു. ആ കാലത്ത് ഒ. മാധവനുമായുള്ള വാസന്തിയുടെ ശബ്ദസാമ്യം കൗതുകകരമായ ഒരു കാര്യമായിരുന്നു. കെ.ജി ജോർജ്ജിന്റെ 'യവനിക', അതിലെ രാജമ്മ എന്ന കഥാപാത്രം ശ്രദ്ധിക്കപ്പെട്ടതോടെ ഒട്ടേറെ വേഷങ്ങൾ വാസന്തിയെ തേടിയെത്തി. ആലോലം, കാര്യം നിസ്സാരം, ഗോഡ് ഫാദർ, നവംബറിന്റെ നഷ്ടം തുടങ്ങിയ ചിത്രങ്ങളിൽ ശ്രദ്ധേയ വേഷങ്ങൾ ചെയ്തു. ഭരതൻ, പത്മരാജൻ, ജോഷി, ഹരിഹരൻ, പി ജി വിശ്വംഭരൻ തുടങ്ങി ഒട്ടു മിക്ക സംവിധായകരുടേയും ചിത്രങ്ങളിൽ അവർ അഭിനയിച്ചു.

1976 മുതൽ സിനിമയിൽ സജീവമായ വാസന്തി, നാനൂറോളം ചിത്രങ്ങളിൽ ചെറുതും വലുതുമായ കഥാപാത്രങ്ങളെ അവതരിപ്പിച്ചു. തൊടുപുഴ വാസന്തിയെ തേടി സംസഥാന സർക്കാരിന്റെ പുരസ്കാരം എത്തിയത് കേരള സംഗീത നാടക അക്കാദമി വഴി നാടക രംഗത്തെ സംഭാവനകൾക്കായിരുന്നു. 'വരമണി നാട്യാലയം' എന്ന നൃത്ത വിദ്യാലയം നടത്തിയിരുന്നു.

പ്രമേഹം മൂർച്ഛിച്ചതിനെ തുടർന്നു 2017 ഓഗസ്റ്റ് 17-ന് കോട്ടയത്തെ ഒരു സ്വകാര്യ ആശുപത്രിയിൽ വച്ചു വാസന്തിയുടെ വലതുകാൽ മുറിച്ചു മാറ്റി. രജീന്ദ്രനാണ് ഭർത്താവ്, 2010 ഓഗസ്റ്റിൽ കാൻസർ രോഗം മൂലം ഇദ്ദേഹം മരണടഞ്ഞു. പ്രമേഹത്തോടൊപ്പം അർബുദവും ബാധിച്ചിരുന്ന വാസന്തി 2017 നവംബർ 28-ന് പുലർച്ചെ മൂന്നുമണിയോടെ തൊടുപുഴയിലെ ഒരു സ്വകാര്യ ആശുപത്രിയിൽ വച്ച് അന്തരിച്ചു.

## ചലച്ചിത്രങ്ങൾ
* മോചനം (1979)    സംവിധാനം : തോപ്പിൽ ഭാസി    അഭിനേതാക്കൾ : ജയൻ, ജയഭാരതി, സുകുമാരൻ, ഉണ്ണിമേരി
* എന്റെ നീലാകാശം (1979)   സംവിധാനം : തോപ്പിൽ ഭാസി     അഭിനേതാക്കൾ : ശോഭ, സുകുമാരൻ
* തീക്കടൽ (1980)    സംവിധാനം : അപ്പച്ചൻ (നവോദയ)    അഭിനേതാക്കൾ : പ്രേം നസീർ, മധു, ശ്രീവിദ്യ, സുകുമാരൻ, രൂപ
* കക്ക (1982)    സംവിധാനം : പി എൻ സുന്ദരം    അഭിനേതാക്കൾ : രോഹിണി, കക്ക രവി, രഘുവരൻ
* യവനിക (1982)    സംവിധാനം : കെ ജി ജോർജ്ജ്    അഭിനേതാക്കൾ : മമ്മൂട്ടി, വേണു നാഗവള്ളി, ഭരത് ഗോപി, ജലജ
* ആലോലം (1982)    സംവിധാനം : മോഹൻ    അഭിനേതാക്കൾ : നെടുമുടി വേണു, ഭരത് ഗോപി, കെ ആർ വിജയ

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:നവംബർ 28-ന് മരിച്ചവർ
വർഗ്ഗം:2017-ൽ മരിച്ചവർ
ജൂഡ് ആന്തണി ജോസഫ്

**ജൂഡ് ആന്റണി ജോസഫ്** (സിജോ ജോസഫ്) ഒരു ഇന്ത്യൻ മലയാള ചലച്ചിത്ര സംവിധായകനും തിരക്കഥാകൃത്തും നടനുമാണ്. 2014-ൽ ഓം ശാന്തി ഓശാന എന്ന ചിത്രത്തിലൂടെയാണ് അദ്ദേഹത്തിന്റെ ആദ്യ സംവിധാന അരങ്ങേറ്റം, 45-ാമത് കേരള സംസ്ഥാന ചലച്ചിത്ര അവാർഡുകളിൽ ജനപ്രിയ അപ്പീലും സൗന്ദര്യാത്മക മൂല്യവുമുള്ള മികച്ച ചിത്രമായി ഇത് തിരഞ്ഞെടുക്കപ്പെട്ടു.എറണാകുളം ജില്ലയിലെ ആലുവ സ്വദേശിയാണ്.

## വ്യക്തിജീവിതം
ഇൻഫോസിസിൽ സോഫ്റ്റ്‌വെയർ എഞ്ചിനിയറായി കുറച്ച് കാലം ജോലി ചെയ്തു (2006-2009). നടൻ നിവിൻ പോളിയുമായി അടുത്ത സൗഹൃദം. 14 ഫെബ്രുവരി 2015 ഡയാന ആൻ ജെയിംസിനെ വിവാഹം കഴിച്ചു.
2017 ഏപ്രിലിൽ വനിതാ മേയറെ അസഭ്യം പറഞ്ഞതിന് ജൂഡ് അറസ്റ്റിലായി. പിന്നീട് ജാമ്യത്തിൽ വിട്ടു.പിന്നീട് 2017 ഡിസംബറിൽ, ഒരു ജനപ്രിയ വനിതാ അഭിനേതാവിനെക്കുറിച്ചുള്ള സ്ത്രീവിരുദ്ധ ഫേസ്ബുക്ക് പോസ്റ്റിന് അദ്ദേഹത്തിന് വ്യാപകമായ വിമർശനം ലഭിച്ചു.

## ചലച്ചിത്രലോകത്തിൽ
ഭാവന മീഡിയ വിഷനിന്റെ ബാനറിൽ ദീപു കരുണാകരൻ സംവിധാനം ചെയ്തു 2008-ൽ പുറത്തിറങ്ങിയ ക്രേസി ഗോപാലൻ എന്ന ചിത്രത്തിന്റെ സഹസംവിധായകനായി രംഗപ്രവേശനം. 2014-ൽ ഓം ശാന്തി ഓശാനയുടെ തിരക്കഥയും സംവിധാനവും നിർവഹിച്ചു. 2015-ൽ പ്രേമം സിനിമയിൽ അതിഥിവേഷത്തിൽ അഭിനയിച്ചു.

### സംവിധാനം

### അഭിനയം

### ടെലിവിഷൻ

### ഷോർട്ട്ഫിലിമുകൾ

## പുറത്തേക്കുള്ള കണ്ണികൾ
* 
* 

## അവലംബം

വർഗ്ഗം:1983-ൽ ജനിച്ചവർ
വർഗ്ഗം:മലയാളചലച്ചിത്രസംവിധായകർ